title: Piru Kange

text: Piru Kange on solminut levytyssopimuksen Ratas Music Group -levy-yhtiön kanssa. Yhtyeen esikoisalbumi Viimeisen ihmisen hautajaiset julkaistiin 14. maaliskuuta 2012 tuplalevynä. Tätä ennen albumilta oli julkaistu kaksi singleä, "Niin vähän itsestäsi" sekä "Kun järki ei riitä". Albumin tuotannosta vastasi Rauli Eskolin yhdessä bändin itsensä kanssa.


title: Piru Kange

text: Kalle Sistola soitti koskettimia vielä yhtyeen debyyttialbumilla 'Viimeisen ihmisen hautajaiset'. Tämän jälkeen hän jätti yhtyeen, mutta jatkoi sen sanoittajana.


title: Torsten Kumfeldt

text: Karl Torsten Kumfeldt (4. tammikuuta 1886 Örebro – 2. toukokuuta 1966 Tukholma) oli ruotsalainen vesipalloilija. Hän kuului hopeaa saaneeseen joukkueeseen vuoden 1912 kesäolympialaisissa Tukholmassa. Lisäksi hän sai joukkueineen pronssia vuoden 1908 kesäolympialaisissa Lontoossa ja vuoden 1920 kesäolympialaisissa Antwerpenissä.


title: Luiza Złotkowska

text: Luiza Złotkowska (s. 25. toukokuuta 1986 Varsova) on puolalainen pikaluistelija. Hän sai pronssia joukkuetakaa-ajossa vuoden 2010 talviolympialaisissa Vancouverissa. 1 500 metrillä hän sijoittui 34. ja 3 000 metrillä 24. sijalle. Sotšin olympialaisissa 2014 hän sai joukkuetakaa-ajossa hopeaa sekä sijoittui 1 500 metrillä 11:nneksi, 3 000 metrillä 18:nneksi ja 1 000 metrillä 29:nneksi. Pyeongchangin olympialaisissa 2018 hän oli yhteislähdössä yhdeksäs, 3 000 metrillä neljästoista, 1 500 metrillä seitsemästoista ja joukkuetakaa-ajossa seitsemäs.


title: Luiza Złotkowska

text: Złotkowska saavutti joukkuetakaa-ajossa pronssia MM-kilpailuissa Heerenveenissä 2012 ja hopeaa Sotšissa 2013. Henkilökohtaisissa lajeissa hän on ollut MM-kilpailuissa seitsemäs yhteislähdössä Gangneungissa 2017 sekä yhdeksäs 1 500 ja 3 000 metrillä Heerenveenissä 2015. Yleisluistelun MM-kilpailuissa hän on ollut parhaimmillaan niin ikään yhdeksäs Heerenveenissä 2014. EM-kilpailuissa hän on sijoittunut parhaimmillaan yhdeksänneksi yleisluistelussa Collalbossa 2011 ja yhteislähdössä Kolomnassa 2018.


title: Mathieu Giroux

text: Mathieu Giroux (s. 3. helmikuuta 1986 Montreal) on kanadalainen pikaluistelija. Hän voitti kultaa joukkuetakaa-ajossa vuoden 2010 talviolympialaisissa Vancouverissa. Samoissa kisoissa hän sijoittui 1 500 metrissä neljänneksitoista.


title: Vis-à-vis

text: Vis-à-vis () oli hevosajoneuvotyyppi ja varhainen henkilöauton korimalli.


title: Vis-à-vis

text: Vis-à-vis -hevosajoneuvot ovat edelleen suosittuja Yhdysvaltain keskilännen amish-väestön keskuudessa. Ajoneuvotyyppiä käytetään yleisesti myös kaupungeissa turisteille tarkoitetuissa kiertoajeluissa.


title: Vis-à-vis

text: Vis-à-vis -autot olivat nelipaikkaisia. Kummallakin penkkirivillä oli kaksi paikkaa. Kuljettaja istui taimmaisella penkillä ja kaksi matkustajaa hänen edessään.


title: Karel Schummelketel

text: Karel Johan Schummelketel (24. syyskuuta 1894 – 8. tammikuuta 1981 Harderwijk) oli alankomaalainen ratsastaja. Hän kilpaili vuoden 1932 kesäolympialaisissa Los Angelesissa ja sai joukkuekilpailussa hopeaa. Lisäksi hän osallistui yksilökilpailuun sijoittuen kuudenneksi.


title: Kevytauto

text: Kevytauto oli ajoneuvotyyppi, jota valmistettiin runsaasti noin vuosina 1912–1922. Kevytautot olivat rakenteeltaan yksinkertaisia ja pohjautuivat usein teknisesti moottoripyöriin. Voimanlähteenä oli tyypillisesti yksi- tai kaksisylinterinen ilmajäähdytteinen moottori ja voimansiirrossa joko hihna- tai ketjuveto. Raideväli oli kapea ja avonaisessa korissa oli tilaa yhdelle tai kahdelle henkilölle.


title: Kevytauto

text: Kevytautot olivat suosittuja Britanniassa, Ranskassa ja Yhdysvalloissa. Autojen suursarjatuotannon yleistyttyä edulliset pikkuautot, kuten Austin Seven ja Citroën 5CV, syrjäyttivät kevytautot.


title: C. E. Richardson & Co.

text: C. E. Richardson & Co. Ltd oli brittiläinen vuosina 1919–1922 toiminut kevytautovalmistaja.


title: C. E. Richardson & Co.

text: Richardsonien voimanlähteenä oli joko 990-kuutioinen J.A.P.- tai 1 090-kuutioinen Precision-moottori. Molemmat vaihtoehdot olivat ilmajäähdytteisiä. Autossa oli kitkatoiminen voimansiirto sekä toisioveto, joka toimi yhden ketjun kautta.


title: C. E. Richardson & Co.

text: Ensimmäisissä malleissa oli kalteva jäähdyttimen säleikkö, mutta vuonna 1921 sen tilalle tuli pystysäleikkö. Autoja valmistettiin yhteensä noin 600 kappaletta.


title: IRS

text: IRS tai I.R.S. voi viitata johonkin seuraavista:


title: Oulu Nice Soccer

text: Oulu Nice Soccer (ONS; virallisesti "Oulun Naisfutis ry") on oululainen vuonna 2006 perustettu naisten jalkapallotoimintaan erikoistunut urheiluseura.


title: Oulu Nice Soccer

text: ONS:n edustuskoukkue osallistui ensimmäistä kertaa sarjatoimintaan vuonna 2007 Naisten Ykkösessä saatuaan sarjasta luopuneen Oulun Luistinseuran paikan. Kauden 2011 päätteeksi seura nousi Naisten Liigaan.


title: Pallokissat

text: Pallokissat on kuopiolainen jalkapalloseura, joka on erikoistunut naisten ja tyttöjen jalkapalloiluun. Pallokissat on Itä-Suomen toiseksi suurin seura pelaajamäärissä mitattuna (500 pelipassia syksyllä 2017).


title: Pallokissat

text: Se perustettiin tammikuussa 2007 nimellä KMF Juniorit vastaamaan Kuopion MimmiFutiksen junioritoiminnasta. Lokakuussa 2010 seuran nimeksi vaihdettiin Pallokissat. Se pelasi ensimmäisen kautensa valtakunnallisissa sarjoissa vuonna 2011 Naisten Kakkosessa voittaen C-lohkon. Nousukarsinnoissa Pallokissat kukisti FC Rauman ja nousi Ykköseen. Tammikuussa 2012 Pallokissat sai sarjasta luopuneen KMF:n paikan Naisten Liigassa.


title: Pallokissat

text: Kaudesta 2017 lähtien joukkueen valmentajina ovat toimineet Aki Moilanen ja Jarmo Rönkkö. Kaudelle 2018 joukkueen fysiikkavalmentajana aloitti Tatu Tiihonen. Edelliset päävalmentajat olivat Pertti "Speedy" Nissinen (2012), Pasi Tuutti (2013) ja Ollipekka Ojala (2014–2016).


title: Bengtsböle Idrottspark

text: Bengtsböle idrottspark on Ahvenanmaalla Lemlandin kunnassa sijaitseva urheilukeskus. Se sijaitsee Lemlandin kuntakeskuksen tuntumassa, noin 20 kilometrin päässä Maarianhaminasta. Långnäsin satamaan on matkaa 13 kilometriä.


title: Bengtsböle Idrottspark

text: Bengtsbölessä on kaksi täysimittaista jalkapallokenttää, joista toinen on hiekkakenttä. Lisäksi alueelta löytyy 110 metrin mittaiset juoksuradat sekä suorituspaikat heitto- ja hyppylajeille. Bengtsböle idrottspark on jalkapallon Naisten Liigassa pelaavan Åland Unitedin kotikenttä.


title: Manusintornipöllö

text: Manusintornipöllö ("Tyto manusi") on tornipöllöjen sukuun kuuluva lintu. Sitä tavataan Papua-Uudella-Guinealla Amiraliteettisaarten Manusin saarelta, josta siitä on vain kaksi näytettä.


title: Manusintornipöllö

text: Sen elinpiiriä ovat subtrooppiset ja trooppiset kosteat alavat metsät. Sen populaation koko saattaa olla alle tuhat.


title: Manusintornipöllö

text: Se on kooltaan 33 senttimetriä. Se on heikosti tunnettu keskikokoinen metsissä elävä lintu. Sen voi tunnistaa siitä, että se on päältä tumma, mustassa pyrstössä on kapeita kellertäviä raitoja, alapuoli on kellanruskea ja siinä on suuria mustia täpliä.


title: Manusintornipöllö

text: Manusintornipöllö on huonosti tunnettu metsissä elävä laji, jota harvoin näkee. Vertailu sen läheiseen lajiin naamiotornipöllöön viittaa, että sillä on todennäköisesti hyvin laaja reviiri. Jotkut auktorit pitävät sitä naamiotornipöllön "(Tyto novaehollandiae)" alalajina.


title: Pertti Nissinen

text: Pertti Olavi Nissinen (s. 13. kesäkuuta 1962 Viitasaari) on suomalainen jalkapallovalmentaja ja entinen jalkapalloilija. Hän valmentaa Kolmosessa pelaavaa Savon Palloa.


title: Pertti Nissinen

text: Hyökkääjänä pelannut Nissinen aloitti pääsarjauransa vuonna 1980 Helsingin Jalkapalloklubin riveissä. Lisäksi hän edusti pääsarjatasolla Valkeakosken Hakaa, Kuopion Palloseuraa ja Finnairin Palloilijoita. Nissinen pelasi SM-sarjassa ja Veikkausliigassa yhteensä 127 ottelua tehden niissä 33 maalia. Suomen mestaruuden hän voitti HJK:ssa vuonna 1981 ja Suomen Cupin Hakassa 1985.


title: Pertti Nissinen

text: Maaliskuussa 2008 Vantaan käräjäoikeus tuomitsi Nissisen ehdolliseen vankeuteen. Hänen todettiin järjestäneen valmentamansa Warkaus JK:n tappion ottelussa JJK:ta vastaan kesäkuussa 2004. Helsingin hovioikeuden vahvistettua käräjäoikeuden päätöksen Nissinen ja toinen syytetty valittivat asiasta vielä Korkeimpaan oikeuteen. Se ei kuitenkaan ottanut asiaa käsiteltäväkseen ja aiemmat tuomiot jäivät voimaan. Nissinen kiisti koko ajan kaikki syytteet ja piti niitä ”ihan hatusta heitettyinä”.


title: Pertti Nissinen

text: Nissinen sai Palloliitolta vajaan vuoden mittaisen toimitsijakiellon, jonka päätyttyä hän teki sopimuksen Naisten Liigassa pelanneen KMF:n kanssa. Kaudeksi 2013 Nissinen siirtyi Siilinjärven Palloseuran edustusjoukkueen valmentajaksi.


title: Jessica Depauli

text: Jessica Depauli (s. 4. syyskuuta 1991) on itävaltalainen alppihiihtäjä.


title: Jessica Depauli

text: Depauli voitti kultaa nuorten MM-kilpailujen pujottelussa Crans-Montanassa vuonna 2011. Lisäksi hän saavutti Mont Blancissa 2010 hopeaa syöksylaskussa ja pronssia alppiyhdistetyssä.


title: Jessica Depauli

text: Depaulin ensimmäinen kilpailu alppihiihdon maailmancupissa oli Levin pujottelussa 13. marraskuuta 2010. Ensimmäisen pistesijansa hän saavutti Lenzerheiden pujottelussa maaliskuussa 2011 oltuaan 23:s. Parhaimmillaan hän on sijoittunut maailmancupissa 21:nneksi Zagrebin pujottelussa tammikuussa 2012. Depauli voitti kaudella 2010–2011 alppihiihdon Eurooppa-cupin kokonaiskilpailun, supersuurpujottelucupin ja yhdistetyn cupin.


title: Mirditëkapina

text: Mirditëkapina oli katolilaiseen mirdite-heimoon kuuluneen Gjon Marka Gjonin johtama kapina Albaniassa vuonna 1921. Jugoslavian kuningaskunta tuki kapinaa rahallisesti. Kapina kukistettiin kuitenkin Albanian hallituksen taholta nopeasti.


title: Mirditëkapina

text: Kapina lähti liikkeelle Mirditën alueen heimojen sisäisistä kiistoista ja Albanian hallituksen löysästä otteesta vallassa maan pohjoisosissa. Mirditën heimopäällikkö Prenk Bib Doda kuoli vuonna 1920 verikostoon liittyneessä väijytyksessä. Hänellä ei ollut omaa poikaa ja siten perillistä. Gjon Marka Gjonia pidettiin hänen todennäköisenä perijänään, mutta Doda ei antanutkaan tälle mitään kuultuaan vaan oli määrännyt omaisuutensa jaettavan kaikille seudun asukkaille. Pohjois-Albaniasta parempaa otetta pyrkimään ottava Albanian hallitus oli tietämätön näistä seikoista. Hallitus yritti taata alueen uskollisuuden tarjoamalla virkaa hallinnossa Marka Gjonille. Hän halusi kuitenkin enemmän kuolleen Dodan asemaa alueen päällikkönä ja tämän toteuttaakseen hän lähti vuonna 1921 Prizreniin Jugoslaviaan hakemaan tukea sieltä.


title: Mirditëkapina

text: Saatuaan rahaa Jugoslavialta Gjoni palasi Mirditëen ja alkoi kerätä kannatusta. Se ei ollut kovin vaikeaa, sillä Albaniassa oli juuri aloitettu esimerkiksi toimet koko maan verottamisesta, kun Mirditëssä ei oltu koskaan maksettu veroja. Jugoslaavit jatkoivat lisäksi Gjonin tukemista lähettäen tälle aseita ja julistaen Mirditën tasavallan itsenäiseksi. Gjoni syytti Albanin hallitusta muslimeiksi ja käytti alueen katolilaisuutta näin hyväkseen. Kerättyään kokoon noin kaksituhatta miestä, joista harva oli lopulta itse Mirditën alueelta, Gjoni aloitti hyökkäykset hallituksen joukkoja vastaan. Hän sai haltuunsa Oroshin alueen suostuteltuaan sen Bajarakin puolelleen. hallituksen joukkojen vastaisku kukisti kuitenkin kapinan muutamassa päiväsää ja heidän onnistui vallata myös Orosh. Gjoni pakotettiin pakenemaan rajan yli Jugoslaviaan, jossa hän kuoli vuonna 1925. Mirditën tasavalta jatkoi vielä kapinan jälkeenkin olemassaoloaan, mutta se toimi vain Jugoslavian puolella.


title: Matthew Ebden

text: Matthew Ebden (s. 26. marraskuuta 1987 Durban, Etelä-Afrikka) on australialainen tennispelaaja. Parhaimmillaan hän on ollut kaksinpelissä ATP-listan sijalla 39 lokakuussa 2018.


title: Matthew Ebden

text: Ebden teki ATP-turnausdebyyttinsä vuonna 2010 Brisbanen turnauksessa, johon hän pääsi mukaan karsintojen kautta. Hän selviytyi toiselle kierrokselle voitettuaan Jürgen Melzerin. Samana vuonna Ebden kilpaili ensimmäistä kertaa Grand Slam -turnauksessa, osallistuttuaan Australian avoimiin. Hän hävisi turnauksen ensimmäisellä kierroksella Gaël Monfilsille. Vuonna 2011 Ebden pääsi kolmessa ATP-turnauksessa puolivälieriin. Nelinpelissä Ebden voitti Newportin ATP-turnauksen Ryan Harrisonin kanssa ja Atlantan turnauksen Alex Bogomolov Jr.:n kanssa.


title: Dahlberg

text: Dahlberg on muun muassa seuraavien henkilöiden sukunimi:Myös seuraavat henkilöt olivat omaa sukua Dahlberg:


title: Back for Good (Modern Talkingin albumi)

text: Back for Good on Modern Talkingin seitsemäs studioalbumi ja duon comeback-albumi vuonna 1987 tapahtuneen ensimmäisen hajoamisen jälkeen. Se sisältää 4 uutta kappaletta, 11 remiksattua vanhaa hittiä, 2 alkuperäistä 84'mixiä ja "No. 1 Hit Medleyn", joka on remiksaus duon ykkössijahiteistä. Kuten aiemmissakin albumeissa, Dieter Bohlen on säveltänyt ja sanoittanut tämänkin albumin kappaleet. Muutaman kappaleen rap-versiot räppäsi Eric Singleton.


title: Back for Good (Modern Talkingin albumi)

text: Back for Good pysyi viisi viikkoa Saksan TOP-listan kärjessä ja myi siellä yli 1 250 000 kopiota. Se oli listojen kärjessä myös muun muassa Ruotsissa, Suomessa, Sveitsissä ja Itävallassa. Albumi myi kaikkiaan Euroopassa yli kolme miljoonaa kopiota.


title: Maud (laiva)

text:
Maud on purjelaiva, joka rakennettiin tutkimusmatkailija Roald Amundsenille hänen toista arktisille seuduille suuntautunutta matkaansa varten. Se suunniteltiin erityisesti Koillisväylän läpi kulkemiseen Oslonvuonossa Askerissa olleella telakalla. Laiva on nimetty Norjan kuningattaren Maudin mukaan.
Alus on ollut viime vuodet osittain uponneena hylkynä Cambridge Bayn kylässä Kanadassa. Hudson’s Bay Company osti aluksen vuonna 1925, ja se nimettiin "Baymaudiksi". Se toimi kelluvana varastona, ja seudun ensimmäinen radioasema toimi sieltä käsin. Se upposi laiturissa ollessaan vuonna 1930. Askerin kunnanvaltuusto osti vuonna 1990 hylyn yhdellä dollarilla, mutta vientilupa Kanadasta ehti vanhentua. Lupa kuitenkin tuli, kun norjalainen yritys Tandberg lähti rahoittamaan aluksen palauttamista Norjaan, vaikka Cambridge Bayn asukkaat vastustivat. Laiva siirrettiin Norjaan kesällä 2012, ja se sijoitettiin museoon.


title: Alone (Modern Talkingin albumi)

text: Alone on Modern Talkingin kahdeksas studioalbumi ja toinen vuoden 1998 comebackin jälkeen. Se julkaistiin vuonna 1999 ja se myi yksistään Saksassa yli puoli miljoonaa kopiota. Albumin kappaleista "You Are Not Alone" sekä "Sexy Sexy Lover" nousivat TOP20-hiteiksi monissa Euroopan maissa.


title: Laurien van der Graaff

text: Laurien van der Graaff (s. 14. lokakuuta 1987) on hollantilaissyntyinen sveitsiläinen maastohiihtäjä. Hän edustaa seuratasolla TG Hütten -seuraa.


title: Laurien van der Graaff

text: Van der Graaff kilpaili maastohiihdon maailmancupissa ensimmäisen kerran Lahdessa maaliskuussa 2008. Maailmancupin pisteille hän sijoittui ensimmäisen kerran Rybinskissä tammikuussa 2010 oltuaan vapaan hiihtotavan sprintissä 28:s. Kymmenen parhaan joukkoon hän sijoittui ensimmäisen kerran Düsseldorfin vapaan hiihtotavan sprintissä joulukuussa 2011 oltuaan kolmas. Tammikuussa 2014 Van der Graaff sijoittui Nové Měston vapaan hiihtotavan sprintissä toiseksi. Vuotta myöhemmin hän oli kolmas Rybinskin vapaan hiihtotavan sprintissä. Hän voitti Tour de Skihin 2017–2018 kuuluneen Lenzerheiden vapaan hiihtotavan sprintin. Myöhemmin samalla kaudella hän jakoi Seefeldissä vapaan hiihtotavan sprintin voiton Sophie Caldwellin kanssa. Sprintticupissa hän oli viides.


title: Laurien van der Graaff

text: Arvokilpailuihin van der Graaff osallistui ensimmäisen kerran vuonna 2011, jolloin hän sijoittui Oslon MM-kilpailuissa sprintissä 40:nneksi. Val di Fiemmen MM-kilpailuissa 2013 hän sijoittui parisprintissä 11:nneksi ja sprintissä 30:nneksi. Sotšin olympialaisissa 2014 hän oli sprintissä 21:s. Falunin MM-kilpailuissa 2015 van der Graaff sijoittui parisprintissä seitsemänneksi ja sprintissä 27:nneksi. Lahden MM-kilpailuissa 2017 hän sijoittui parisprintissä ja viestissä seitsemänneksi sekä sprintissä 30:nneksi. Pyeongchangin olympialaisissa 2018 hän sijoittui parisprintissä Nadine Fähndrichin kanssa neljänneksi, viestissä seitsemänneksi sekä sprintissä kymmenenneksi.


title: Martine Ek Hagen

text: Martine Ek Hagen (s. 4. huhtikuuta 1991) on norjalainen uransa lopettanut maastohiihtäjä. Hän edusti seuratasolla IL BUL -seuraa.


title: Martine Ek Hagen

text: Nuorten MM-kilpailuissa Otepäässä 2011 Hagen sijoittui viiden kilometrin vapaan hiihtotavan matkalla neljänneksi ja otti kymmenen kilometrin yhdistelmäkilpailussa hopeaa. Viestissä hän oli mukana Norjan kultaa voittaneessa joukkueessa. Alle 23-vuotiaiden MM-kilpailuissa Erzurumissa 2012 Hagen saavutti kultaa 15 kilometrin yhdistelmäkilpailussa ja pronssia 10 kilometrin perinteisen hiihtotavan kilpailussa. Val di Fiemmen alle 23-vuotiaiden MM-kilpailuissa 2014 Hagen voitti kultaa 10 kilometrin perinteisen hiihtotavan kilpailussa sekä 15 kilometrin yhdistelmäkilpailussa. Falunin MM-kilpailuissa 2015 hän oli 15 kilometrin yhdistelmäkilpailussa ja 30 kilometrin perinteisen kilpailussa kahdestoista.


title: Martine Ek Hagen

text: Hagen kilpaili maastohiihdon maailmancupissa ensimmäisen kerran Drammenissa helmikuussa 2011 sijoittuen 10 kilometrin perinteisen hiihtotavan kilpailussa 30:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Falunin finaalitapahtumassa 2012. Ensimmäisen palkintosijansa hän saavutti oltuaan toinen Rybinskin yhdistelmäkilpailussa tammikuussa 2015. Norjan viestijoukkueessa hän on voittanut yhden kilpailun.


title: Martine Ek Hagen

text: Hagen lopetti uransa keväällä 2018.


title: Cold Response

text: Cold Response on useiden Naton rauhankumppanuusharjoitusten yhteisnimitys, joita on järjestetty pohjois-Norjassa. Harjoituksista ensimmäinen oli Norjan suurin vuonna 2006 järjestetty sotaharjoitus. Siihen osallistui noin 10000 sotilasta yhdestätoista maasta. Se oli Norjan kansallinen harjoitus, johon kutsuttiin kaikki Nato-maat. Toinen harjoitus pidettiin maaliskuussa 2007 ja kolmas maaliskuussa 2009. Neljäs harjoitus pidettiin 17. helmikuuta - 4. maaliskuuta 2010 ja siihen osallistui noin 8500 sotilasta neljästätoista maasta. Viides harjoitus järjestettiin 12.-23. maaliskuuta 2012 ja siihen osallistui yli 16000 sotilasta 15 maasta.


title: Cold Response

text: Vuoden 2012 harjoitusten aikana norjalainen Hercules-kuljetuskone törmäsi Kebnekaise-vuoren rinteeseen Ruotsissa. Koneessa olleet viisi sotilasta saivat surmansa.


title: Niklas Dyrhaug

text: Niklas Dyrhaug (s. 6. heinäkuuta 1987) on norjalainen maastohiihtäjä. Hän edustaa seuratasolla Tydal IL -seuraa.


title: Niklas Dyrhaug

text: Hän hiihti Falunin MM-kilpailuissa 2015 avausosuuden kultaa voittaneessa Norjan 4 x 10 kilometrin viestijoukkueesa. Lisäksi hän sijoittui 30 kilometrin yhdistelmäkilpailussa seitsemänneksi ja 50 kilometrin perinteisen kilpailussa 13:nneksi. Lahden MM-kilpailuissa 2017 hän saavutti 15 kilometrin perinteisen hiihtotavan kilpailussa pronssia, ja oli mukana voittamassa Norjalle viestikultaa. Pyeongchangin olympialaisissa 2018 hän oli 50 kilometrin perinteisen hiihtotavan yhteislähtökilpailussa kolmastoista.


title: Niklas Dyrhaug

text: Dyrhaug kilpaili maastohiihdon maailmancupissa ensimmäisen kerran Beitostølenissä marraskuussa 2009. Maailmancupin pisteille hän sijoittui ensimmäisen kerran Drammenin 15 kilometrin perinteisen hiihdossa helmikuussa 2011 oltuaan 20:s. Kymmenen parhaan joukossa hän debytoi oltuaan kuudes Nové Měston 30 kilometrin yhteislähtökilpailussa helmikuussa 2012. Ensimmäisen palkintokorokepaikkansa hän sai oltuaan samalla kaudella kolmas maailmancupin finaalitapahtumassa Falunissa. Hän oli maailmancupkauden 2015–2016 Rukan avaustapahtumassa 15 kilometrin perinteisen hiihtotavan takaa-ajoetapin osuusajoissa nopein. Joulukuussa 2015 Dyrhaug sijoittui toiseksi Lillehammerin 30 kilometrin yhdistelmäkilpailussa. Hän oli samalla kaudella toinen Holmenkollenin 50 kilometrin perinteisen hiihtotavan yhteislähtökilpailussa. Maailmancupkauden 2016–2017 Quebecin finaalitapahtumassa hän oli kolmas.


title: Niklas Dyrhaug

text: Tour de Skillä Dyrhaug sijoittui 16:nneksi 2011–2012 ja 2013–2014, seitsemänneksi 2015, kahdeksanneksi 2016, kymmenenneksi 2017 sekä 12:nneksi 2017–2018. Maailmancupin kokonaiskilpailussa hän oli seitsemäs kaudella 2014–2015, kuudes 2015–2016 ja kahdeksas 2016–2017. Normaalimatkojen cupissa hän sijoittui kolmanneksi kaudella 2015–2016 ja viidenneksi 2016–2017.


title: Gómez

text: Gómez tai Gomez on espanjankielisissä maissa yleinen sukunimi, joka on muun muassa seuraavilla henkilöillä:Sala y Gómez on Chilelle kuuluva asumaton saari Tyynellämerellä.


title: Anna Swenn-Larsson

text: Anna Swenn-Larsson (s. 18. kesäkuuta 1991) on ruotsalainen alppihiihtäjä, joka edustaa Rättviks SLK:ta.


title: Anna Swenn-Larsson

text: Nuorten MM-kilpailuissa Crans Montanassa 2011 Swenn-Larsson otti hopeaa pujottelussa. Sotšin olympialaisissa 2014 hän oli samassa lajissa yhdestoista. Vailin / Beaver Creekin MM-kilpailuissa 2015 hän sai joukkuekilpailussa pronssia. Pyeongchangin olympialaisissa 2018 hän sijoittui pujottelussa viidenneksi.


title: Anna Swenn-Larsson

text: Swenn-Larsson kilpaili alppihiihdon maailmancupissa ensimmäisen kerran Courchevelissä joulukuussa 2010 sijoittuen pujottelussa 26:nneksi. Kymmenen parhaan joukkoon hän sijoittui ensimmäisen kerran Åren pujottelussa maaliskuussa 2012 oltuaan yhdeksäs. Hänen paras sijoituksensa maailmancupissa on kolmas sija, jonka hän saavutti Åren pujottelussa maaliskuussa 2014.


title: Alexandra Daum

text: Alexandra Daum (s. 22. heinäkuuta 1986) on itävaltalainen alppihiihtäjä, joka kilpailee pujottelussa.


title: Alexandra Daum

text: Daum kilpaili alppihiihdon maailmancupissa ensimmäisen kerran La Molinassa joulukuussa 2008. Maailmancupin pisteille hän pääsi ensimmäisen kerran Garmisch-Partenkirchenin pujottelussa tammikuussa 2009 oltuaan 24:s. Parhaimmillaan Daum on sijoittunut maailmancupissa yhdeksänneksi, Leviillä marraskuussa 2012.


title: Ralph McKittrick

text: Ralph McKittrick (17. elokuuta 1877 Saint Louis, Missouri – 4. toukokuuta 1923 Saint Louis, Missouri) oli yhdysvaltalainen golfaaja ja tennispelaaja. Hän kilpaili vuoden 1904 kesäolympialaisissa molemmissa lajeissa ja sai golfin joukkuekilpailussa hopeaa Trans-Mississippi Golf Associationin jäsenenä. Hän valmistui Harvardin yliopistosta vuonna 1899.


title: Nathaniel Moore

text: Nathaniel Ford Moore III (31. tammikuuta 1884 Chicago, Illinois – 9. tammikuuta 1910 Chicago, Illinois) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa voittaen Western Golf Associationin jäsenenä kultaa. Hän kilpaili lisäksi yksilökilpailussa.


title: Daniel Sawyer

text: Daniel Edward ("Ned") Sawyer (20. kesäkuuta 1882 Minnesota – 5. heinäkuuta 1937 Illinois) oli yhdysvaltalainen golfaaja. Hän voitti Western Golf Associationin jäsenenä kultaa joukkuekilpailussa vuoden 1904 kesäolympialaisissa Saint Louisissa. Hän osallistui myös yksilökilpailuun.


title: Arthur Hussey

text: Arthur Duncan ("Art") Hussey (5. maaliskuuta 1882 Toledo, Ohio – 11. toukokuuta 1915 Toledo, Ohio) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa sekä yksilö- että joukkuekilpailussa saaden jälkimmäisessä pronssia United States Golf Associationin jäsenenä.


title: Orus Jones

text: Orus W. Jones (maaliskuu 1867 Ohio – 10. elokuuta 1963) oli yhdysvaltalainen golfaaja. Hän pelasi Inverness Clubille Toledossa. Hän kilpaili vuoden 1904 kesäolympialaisissa Saint Louisissa sekä yksilö- että joukkuekilpailussa saaden jälkimmäisessä pronssia United States Golf Associationin jäsenenä. Hän oli ammatiltaan hammaslääkäri.


title: Resident Evil: Operation Raccoon City

text: Resident Evil: Operation Raccoon City on Slant Six Gamesin ja Capcomin kehittämä "Resident Evil" -pelisarjaan kuuluva kolmannen persoonan ammuntapeli. Capcom julkaisi pelin PlayStation 3:lle ja Xbox 360:lle maaliskuussa 2012 sekä Microsoft Windowsille toukokuussa.


title: Resident Evil: Operation Raccoon City

text: Peli sijoittuu muun muassa "Resident Evil 2":sta, ja kahdesta "Resident Evil Outbreakista" tuttuun fiktiiviseen Raccoon Cityn kaupunkiin. Pelaaja voi ohjata joko Umbrella Security Servicen eli USS:n joukkoja tai United States Special Operations -agentteja. USS:n kampanjassa tarkoituksena on peittää Umbrellan osuus Raccoon Cityn tapahtumissa. Molemmilla joukkueilla on kuusi pelattavaa hahmoa.


title: Resident Evil: Operation Raccoon City

text: Yksinpelin lisäksi pelissä on neljän pelaajan yhteistyömoninpeli sekä muita moninpelimuotoja. Moninpelissä on pelattavana lukuisia pelisarjasta tuttuja hahmoja, kuten Leon S. Kennedy, Claire Redfield, Jill Valentine ja Carlos Oliveira.


title: Kenneth Edwards

text: Kenneth Paine ("Ken") Edwards (9. maaliskuuta 1886 Chicago, Illinois – 21. joulukuuta 1952 Evanston, Illinois) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa ja voitti siellä joukkuekilpailussa kultaa Western Golf Associationin jäsenenä.


title: SEPTA

text: Southeastern Pennsylvania Transportation Authority (SEPTA) on Philadelphian seudun lähiliikenteestä vastaava laitos. Se operoi Pennsylvanian kaakoisosien lisäksi Delawaren New Castlen piirikunnassa ja New Jerseyn Mercerin piirikunnassa. Sen hallinnassa on seudun linja-auto-, lähijuna-, metro-, pikaraitio- ja johdinautoliikenne.


title: SEPTA

text: SEPTAn palvelualueella asuu noin neljä miljoonaa ihmistä. Sillä on yhteensä 117 linja-auto-, 9 pikaraitiotie, 3 johdinauto-, 2 metro- ja 13 lähijunareittiä. Vuonna 2011 SEPTAn reittejä käytti melkein 334 miljoonaa matkustajaa. Arkipäivisin sen palveluja käytti keskimäärin 1 136 000 matkustajaa.


title: Douglass Cadwallader

text: Douglass Pope ("Doug") Cadwallader (29. tammikuuta 1884 Illinois – 7. helmikuuta 1971 Minneapolis, Minnesota) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa ja sai siellä pronssia joukkuekilpailussa United States Golf Associationin jäsenenä.


title: Arthur Långfors

text: Arthur Isak Edvard Långfors (12. tammikuuta 1881 Rauma – 20. lokakuuta 1959 Helsinki) oli suomalainen romanisti, professori, diplomaatti ja kriitikko. Hän toimi Helsingin yliopiston rehtorina vuosina 1945–1950.


title: Arthur Långfors

text: Långfors lähti 1918 diplomaatinuralle, oli Madridissa lähetystösihteerinä vuoteen 1925 asti ja sen jälkeen Pariisissa lähetystöneuvoksena ja asiainhoitajana.


title: Arthur Långfors

text:
Långfors toimi Helsingin yliopiston romaanisen filologian ylimääräisenä professorina 1925–1929, professorina 1929–1951. Historiallis-kielitieteellisen osaston dekaani hän oli 1932–1943, ja yliopiston rehtori 1945–1950. Hän hoiti rehtorinvirkaa Pariisissa École pratique des hautes étudesissa 1921, oli ranskalaisen yhdistyksen Société des anciens textes français puheenjohtaja kolme kaksivuotiskautta 1925–1940. Lehden Neuphilologische Mitteilungen päätoimittaja hän oli 1926–1950.
Långfors saavutti kansainvälisesti merkittävää mainetta ranskalaisen ja provencelaisen kirjallisuuden tekstikritiikin alalla. Hän sai kunniatohtorin arvon Pariisin, Glasgow'n ja Oslon yliopistoista.


title: Jesse Carleton

text: Jesse Landis ”Lee” Carleton (20. elokuuta 1862 Cumberland, Maryland – 6. joulukuuta 1921 Saint Louis, Missouri) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa ja sai joukkuekilpailussa pronssia United States Golf Associationin jäsenenä. Hän oli toisen olympiaurheilijan, Murray Carletonin, setä tai eno.


title: Harold Fraser

text: Harold William ("Harry") Fraser (26. lokakuuta 1872 Woodstock, Ontario, Kanada – 4. tammikuuta 1945 Ottawa Hills, Ohio, Yhdysvallat) oli yhdysvaltalainen golfaaja. Hän pelasi Inverness Clubille Ohion Toledossa. Vuoden 1904 kesäolympialaisissa Saint Louisissa hän sai joukkuekilpailussa pronssia United States Golf Associationin jäsenenä.


title: Allen Lard

text: Allen Edward Lard (6. elokuuta 1866 Lexington, Kentucky – 22. tammikuuta 1946 Washington, D. C.) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa ja sai joukkuekilpailussa pronssia United States Golf Associationin jäsenenä.


title: Haithem Belayech

text: Haithem Belayech on tunisialainen vapaapainija, joka saavutti hopeaa Afrikan-mestaruuskilpailuissa 2012 hävittyään loppuottelussa Hassan Ibrahim Madanille. Belayech voitti myös pronssia vuoden 2010 Arabian-mestaruuskilpailuissa 66 kg:n sarjassa.


title: Warren Wood

text: Warren Kenneth Wood (27. huhtikuuta 1887 Chicago, Illinois – 27. lokakuuta 1926 Pelham Manor, New York) oli yhdysvaltalainen golfaaja. Hän kilpaili vuoden 1904 kesäolympialaisissa sekä yksilö- että joukkuekilpailussa voittaen jälkimmäisessä Western Golf Associationin jäsenenä kultaa.


title: Warren Wood

text: Wood toimi Yhdysvaltain Punaisen Ristin palveluksessa ensimmäisen maailmansodan aikana.


title: Saber Bouthouri

text: Saber Bouthouri on tunisialainen kreikkalais-roomalaisen tyylin painija, joka saavutti ensimmäisen mitalinsa Arabian kisoissa 2011. Bouthouri kilpaili myös Afrikan-mestaruuskilpailuissa 2012, jossa hän sijoittui viidenneksi.


title: Stuart Stickney

text: Stuart Grosvenor ("Stu") Stickney (9. maaliskuuta 1877 Saint Louis, Missouri – 24. syyskuuta 1932 Saint Louis, Missouri) oli yhdysvaltalainen golfaaja. Hän sai vuoden 1904 kesäolympialaisissa Saint Louisissa hopeaa Trans-Mississippi Golf Associationin jäsenenä. Hän oli William Stickneyn veli.


title: William Stickney

text: William Arthur ("Art") Stickney (25. toukokuuta 1879 Saint Louis, Missouri – 12. syyskuuta 1944 Saint Louis, Missouri) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa ja sai joukkuekilpailussa hopeaa Trans-Mississippi Golf Associationin jäsenenä. Hän oli Stuart Stickneyn veli.


title: Radhouane Chebbi

text: Radhouane Chebbi (s. 8. elokuuta 1985) on tunisialainen kreikkalais-roomalaisen tyylin painija ja Afrikan mestari. Hän on saavuttanut neljä kultaa, kolme hopeaa ja yhden pronssin Afrikan-mestaruuskilpailuista. Chebbi kilpaili myös ensimmäisissä Arabian kisoissa 2011, jossa hän saavutti pronssimitalin.


title: Mitáta

text: Mitáta () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 73 (vuonna 2011).


title: Mitáta

text: Mitáta sijaitsee Kytheran keskiosassa. Se muodostaa laajemman kyläyhdyskunnan (Τοπική Κοινότητα Μητάτων, "Topikí Koinótita Mitáton"), johon kuuluvat varsinaisen Mitátan kylän lisäksi kylät Agía Móni, Avlémonas, Palaiópoli ja Viarádika. Koko yhdyskunnan väkiluku on 192. Mitátan kylä on rakennettu ylätasangolle, laakson reunalle. Laakson rinteet on pengerretty, ja rinteillä on useita lähteitä. Kylän maaperä koostuu enimmäkseen hiekasta, jonka seassa on fossiileja. Mitátan kylän lähellä sijaitsee Tsákonaksen rotko, jossa on luolia, lähteitä, vesimyllyjä sekä kirkkorakennuksia.


title: Mitáta

text: Kylän asukkaat saavat nykyään elantonsa enimmäkseen maataloudesta ja matkailusta. Kylässä kasvatetaan esimerkiksi omenoita. Elokuisin kylässä järjestetään viinifestivaali.


title: Mitáta

text: Mitáta (monikossa "mitáto") on saanut nimensä "mitátosta", jolla tarkoitetaan paikkaa, jossa valmistetaan juustoa ja käytetään lampaiden suojapaikkana. Aikaisemmin kylän alueella onkin ollut useita "mitátoja". Myös alueen luolia on käytetty karjan suojapaikkoina.


title: Mitáta

text: 1900-luvun aikana Kytheran saaren ympäristössä oli viisi suurta maanjäristystä, joista suurin oli voimakkuudeltaan 7,5 momenttimagnitudia ollut vuoden 1903 maanjäristys. Järistys aiheutti tuhoja Mitátassa. Tammikuussa 2006 voimakkuudeltaan 6,9 momenttimagnitudin maanjäristys tapahtui Kytheran lähistöllä. Järistys tuntui laajassa osassa Kreikkaa sekä useissa muissa Välimeren alueen maissa. Maanjäristys aiheutti tuhoja enimmäkseen Mitátan kylässä, missä kivestä rakennettuja taloja ja kirkkoja vaurioitui. Samoin järistyksen aikaansaama maanvyöry tuhosi siellä tien käyttökelvottomaksi.


title: Herkules voittaa helvetin

text: Herkules voittaa helvetin () on vuonna 1961 valmistunut italialainen elokuva. Mario Bavan ohjaama seikkailu- ja kauhuelokuvan piirteitä yhdistelevä filmi kuuluu 1950- ja 1960-lukujen vaihteen peplum-lajityyppiin. Antiikin Kreikkaan sijoittuvan tarinan sankaria Herkulesta näyttelee brittiläissyntyinen kehonrakentaja Reg Park.


title: Herkules voittaa helvetin

text: Elokuva perustuu löyhästi kreikkalaisen mytologian kertomuksiin Herakleen (lat. "Hercules") urotöistä. Herkules palaa kotikaupunkiinsa, jossa hän löytää rakastettunsa Deianeiran järkensä menettäneenä. Tämän setä Lico suunnittelee hänen urhaamistaan pimeyden voimille saavuttaakseen kuolemattomuuden. Medean oraakkeli kehottaa Herkulesta matkustamaan kuolleiden valtakuntaan Haadesiin ja tuomaan sieltä pelastavan elämän kiven. Matkalla tuonpuoleiseen Herkuleen on saatava käsiinsä myös hesperidien kultainen omena. Herkuleen ja hänen ystäviensä palattua matkaltaan Lico kaappaa Deianeiran uhratakseen tämän kuunpimennyksen aikana. Herkules pelastaa rakastettunsa, tappaa Licon ja tämän esiin kutsumat zombit. Elokuvan sivujuonena toimii Herkuleen ystävän Theseuksen ja Pluton tyttären Persefonen onneton rakkaustarina.


title: Herkules voittaa helvetin

text: "Herkules voittaa helvetin" on kauhuelokuvamestari Mario Bavan toinen ohjaustyö ja ensimmäinen värielokuva. SPA Cinematografican tuottaja Achille Piazzi palkkasi hänet Reg Parkin toisen Herkules-elokuvan ohjaajaksi Bavan esikoiselokuvan "Paholaisen naamion" Yhdysvalloissa saaman menestyksen ansiosta. Sandro Continenza ryhtyi laatimaan käsikirjoitusta edellisen Herkules-elokuvan, Vittorio Cottafavin ohjaaman "Herkules – Atlantiksen valloittajan" ollessa vielä tuotannossa. Elokuvan työnimenä oli aluksi "Ercole nel regno dei morti" (”Herkules kuolleiden valtakunnassa”) ja sittemmin "Ercole contro i vampiri" (”Herkules vastaan vampyyrit”), mutta jälkimmäisestä jouduttiin luopumaan Dino De Laurentiisin hieman aikaisemmin valmistuneen tuotannon saatua nimekseen "Maciste contro il vampiro" (”Maciste vastaan vampyyri”). Bavan elokuvan italiankieliseksi nimeksi tuli lopulta "Ercole al centro della terra" (”Hercules maan keskipisteessä”) vuoden 1959 kassamenestyksen, Henry Levinin ohjaaman "Matka maan keskipisteeseen" mukaan. Saksassa ja Ranskassa "Herkules voittaa helvetin" ehti kuitenkin De Laurentiisin edelle ja se voitiin julkaista alkuperäisellä nimellään.


title: Herkules voittaa helvetin

text: Cottafavin "Atlantiksen valloittajasta" poiketen Bavan elokuva kuvattiin äärimmäisen pienellä budjetilla kolmen viikon aikana touko-kesäkuussa 1961. Sen lavasteet ja puvustus on lainattu Rooman Cinecittàn aikaisemmista tuotannoista. Harvat ulkokohtaukset on tehty Anzion lähellä Tor Caldaran rantamaisemissa sekä Monte Gelaton vesiputouksilla. Tiettyä loistokkuutta elokuvalle antaa vastikään luotu Totalscope Super/100 -laajakangasformaatti sekä Technicolor-filmin kolmivaiheinen kehitys.


title: Herkules voittaa helvetin

text: "Herkules voittaa helvetin" on elokuvan ohjauksesta, kuvauksesta, valaistuksesta ja erikoisefekteistä vastanneen Bavan taidonnäyte. Erityisesti se muistetaan psykedeelisiä sävyjä luovasta voimakkaiden värien käytöstä. Taidokas valaistus ja trikkikuvaus auttavat naamioimaan halvan lavastuksen puutteita. Armando Trovajolin tunnelmallinen musiikki voimistaa entisestään elokuvan tummia sävyjä. Reg Park on sympaattinen voimamies ja vampyyrimainen Christopher Lee hänen läpeensä paha vastustajansa. Vaikka molemmat näyttelivät englanniksi, heidän äänensä on dubattu myös englanninkielisiin versioihin. Theseusta esittävä entinen sveitsiläiskaartilainen George Ardisson on ihanteellinen seikkailuelokuvan sankarityyppi, joka sai ensimmäisen pääosansa Bavan seuraavassa elokuvassa "Viikinkien kosto".


title: Herkules voittaa helvetin

text: Elokuvan suurimmat puutteet ovat sen käsikirjoituksessa, jota muunneltiin kuvausten aikana ja ilmeisesti vielä jälkiäänitysvaiheessakin. Tämän seurauksena juoneen on syntynyt katkoksia ja epäloogisuuksia, jotka eivät kuitenkaan suuresti häiritse katsomiskokemusta. Myös Licon henkilöhahmo on jäänyt selvästi keskeneräiseksi ja elokuvaan lisätyt komedialliset ainekset kuten Franco Giacobinin esittämä Telemachus vaikuttavat usein päälleliimatuilta.


title: Herkules voittaa helvetin

text: "Herkules voittaa helvetin" menestyi Italiassa kohtalaisesti keräten yhteensä 398 miljoonan liiran kassatulot. Kriitikoiden parissa elokuva ei aluksi herättänyt suurta innostusta. Nykyään sitä pidetään yhtenä parhaista peplumeista erityisesti Bavan mielikuvituksellisen ja taitavan kameratyön ansiosta.


title: Herkules voittaa helvetin

text: Elokuvasta on olemassa kaksi englanninkielistä versiota. Italiassa jälkiäänitetty "Hercules in the Center of the Earth" ilmestyi valkokankaalle Britanniassa helmikuussa 1963. Yhdysvalloissa Woolner Brothers leikkasi ja jälkiäänitti elokuvan uudelleen ja julkaisi sen maaliskuussa 1964 nimellä "Hercules in the Haunted World" (”Herkules kummitusmaailmassa”). Molemmat poikkeavat sävyltään vakavammasta italiankielisestä elokuvasta, mutta Hugo Grimaldin tuottama amerikkalainen versio vääristää tuntuvasti Bavan alkuperäistä teosta.


title: Herkules voittaa helvetin

text: Fantoma Filmsin vuonna 2002 julkaisema laadultaan erinomainen DVD "Hercules in the Haunted World" perustuu amerikkalaisesta nimestään huolimatta elokuvan alkuperäiseen eurooppalaiseen laajakangasversioon. Se sisältää englannin- ja italiankielisen ääniraidan sekä englanninkielisen tekstityksen. Hyvälaatuisella saksalaisella DVD:llä "Vampire gegen Herakles" on saksan- ja italiankielinen ääni ja saksankielinen tekstitys. Ranskalainen DVD-julkaisu "Hercule contre les vampires" on laadultaan tyydyttävä, mutta tarjoaa vain ranskankielisen äänen.


title: Yleisurheilun sisäratojen Suomen-mestaruuskilpailut 1985

text: Yleisurheilun sisäratojen Suomen-mestaruuskilpailut järjestettiin vuonna 1985 Rovaniemellä 16.–17. helmikuuta. Moniottelut kilpailtiin Turussa 2.–3. maaliskuuta.


title: Gloria Dei (Old Swedes’) Church

text: Gloria Dei (Old Swedes’) Church on kirkkorakennus Philadelphiassa. Se on ruotsalaisten uudisasukkaiden rakennettuma. Tiilirakennus valmistui vuonna 1700, ja nykyisen asunsa se sai vuoden 1846 peruskorjauksissa.


title: Gloria Dei (Old Swedes’) Church

text: Gloria Dein on sanottu edustavan kansanomaista, paikallista arkkitehtuuria. Siinä kuitenkin sekoittuu vaikutteita goottilaisesta ja Yrjöjen ajan arkkitehtuurista, joka vallitsi Philadelphiassa 1700-luvulla. Se näkyy erityisesti flaamilaisessa muuraustyylissä, jossa seinätiilet on muurattu siten, että ulkosivussa näkyy vuorotellen tiilen pitkä ja kapea sivu. Ruotsalainen kirkkoarkkitehtuuri näkyy jyrkässä katossa ja apsiksen puoliympyrän muotoisessa seinässä.


title: Gloria Dei (Old Swedes’) Church

text: Kirkon sisätiloissa on monia historiallisia yksityiskohtia. Siellä on suuri vuonnta 1731 valmistettu kastemalja. Katosta roikkuu ensimmäiset ruotsalaiset uudisasukkat tuoneiden laivojen, "Kalmar Nyckelin" ja "Fågel Gripin", mallit. Kattokruunu on taiteilija Carl Millesin lahjoittama. Saarnastuolin yläpuolella on kirkon ainoa lasimaalattu ikkuna.


title: Gloria Dei (Old Swedes’) Church

text: Gloria Deitä edelsi ruotsalaisten luterilaisten 1677 rakennuttama kirkko. Nykyinen kirkkorakennus valmistui vuonna 1700. Alkuperäisessä suunnitelmassa oli mukana myös kirkkotorni, mutta se valmistui vasta 1703. Seinät alkoivat pian valmistumisen jälkeen taipua katon painon takia. Tämän takia kirkon pohjoispuolelle rakennettiin sakasti ja eteläpuolelle eteinen.


title: Gloria Dei (Old Swedes’) Church

text: Seurakunta oli kasvanut 1840-lukuun mennessä niin paljon, että uuden kirkon rakentamista jopa harkittiin. Seurakunnassa päädyttiin kuitenkin vanhan kirkon kunnostamiseen. Korjauksissa kattoa korotettiin ja rakennukseen lisättiin parvekkeita. Kirkko sai tuolloin nykyisen ilmeensä, vaikka sitä peruskorjattiin uudelleen vuonna 1999.


title: Kryzit

text: Kryzit ovat lezgiläistä kryzin kieltä puhuva kansa Azerbaidžanin tasavallassa. He ovat kotoisin Quban piirin Şahdağin vuoristoseudulla sijaitsevista Qrızin, Cekin, Əlikin, Haputin ja Yergucin kylistä. Cekin ja Haputin murteiden puhujia (džekejä ja haputeja) pidetään toisinaan erillisinä etnisinä ryhminä. Kryzeistä ja heille sukua olevista buduheista ja hinalugeista käytetään nimitystä šahdagilaiset kansat.


title: Kryzit

text: Kryzit ovat alueensa kantaväestöä, jonka uskotaan kuuluneen muinaiseen Kaukasian Albaniaan. Uskonnoltaan he ovat sunnalaisia muslimeja. Perinteisiä elinkeinoja ovat laiduntamiseen perustuva karjanhoito, maanviljely ja puutarhanhoito. 1900-luvun alusta lähtien suurin osa kryzeista on muuttanut Azerbaidžanin tasankoseuduille.


title: Kryzit

text: Vuoden 1926 väestönlaskennan mukaan kryzin kielen puhujia oli 4300 henkeä. 2000-luvun alussa puhujamääräksi arvioitiin 10–15 tuhatta. Azerbaidžanin vuoden 2009 väestönlaskennassa rekisteröitiin 4400 kryziä, joista 3540 asui Xaçmazin ja 778 Quban piirissä. Haputin kylässä on nykyään enää 70 taloa, Əlikissä ja Cekissä molemmissa 50, Qrızissa 30 ja Yerguc on jäänyt autioksi. Tasangolle muuttaneet kryzit ovat sulautumassa azereihin.


title: Şahdağ

text: Şahdağ () on vuorenhuippu Kaukasuksen pääjonon itäosassa Azerbaidžanissa. Sen korkeus on 4243 metriä. Kalkkikivestä ja dolomiitista muodostuneella vuorella on alppiniittyjä ja pieniä jäätiköitä.


title: Nathalie Eklund

text: Nathalie Eklund (s. 8. tammikuuta 1992) on ruotsalainen alppihiihtäjä, joka edustaa Leksands SLK:ta.


title: Nathalie Eklund

text: Eklund kuului Schladmingin MM-kilpailuissa 2013 Ruotsin hopeajoukkueeseen joukkuekilpailussa.


title: Nathalie Eklund

text:
Eklund kilpaili alppihiihdon maailmancupissa ensimmäisen kerran Levillä marraskuussa 2010. Maailmancupin pisteille hän sijoittui ensimmäisen kerran tammikuussa 2011 oltuaan Flachaun pujottelussa 24:s. Hänen paras sijoituksensa maailmancupissa on kuudes sija Åren pujottelusta joulukuulta 2012.
Ruotsin mestaruuskilpailuissa Eklund on voittanut hopeaa pujottelussa vuonna 2011.


title: The Ziggurat

text: The Ziggurat on pyramidinmuotoinen toimistorakennus West Sacramenton kaupungissa Kalifornian osavaltiossa Yhdysvalloissa. Rakennuksen omistaa California Department of General Services yhtiö eli DGS. Rakennus on kopio zikkuratista, joka on mesopotamialainen porraspyramidi. Rakennus valmistui vuonna 1997. Rakennus on päällystetty Minnesota Gray Buff -kalkkikivellä.


title: Kugler

text: Kugler:


title: Kugler

text: Kügler (Kuegler):


title: Mercè Rodoreda

text: Mercè Rodoreda (Barcelona, 1908 – Girona, 1983) oli katalaaniksi kirjoittanut espanjalainen kirjailija. Häntä pidetään merkittävimpänä toisen maailmansoden jälkeisistä katalonialaisista romaanikirjailijoista. Hänen romaanistaan "Timanttiaukio" on tullut katalonialaisen kirjallisuuden arvostetuin romaani. Rodoreda vietti yli kaksikymmentä vuotta maanpaossa (Geneve). Hän kuoli syöpään 74-vuotiaana.


title: Gioacchino Otta

text: Gioacchino (Joachim) Otta (20. maaliskuuta 1775 Torino – 2. tammikuuta 1848 Helsinki) oli miekkailunopettaja ja suomalaisen voimistelun uranuurtajia.


title: Gioacchino Otta

text: Ottan isä oli ammatiltaan lääkäri. Otta osallistui Napoleonin sotiin ja jäi 1807 aliluutnanttina Pommerissa ruotsalaisten vangiksi. Hän antoi Tukholmassa miekkailunopetusta ja tuli 1812 Turun Akatemian miekkailunopettajaksi. Vuonna 1830 hän sai miekkailun lehtorin arvonimen. Hän opiskeli seuraavana vuonna Tukholmassa voimistelua von Lingin johdolla ja vaikutti sitten merkittävästi siihen, että Helsingin yliopiston konsistori antoi Carl Ludvig Engelin tehtäväksi rakennuttaa yliopistolle erityinen voimistelusali. Rakennus valmistui vuonna 1834, ja seuraavana vuonna Otta nimitettiin uuden laitoksen yliopettajaksi. Sen ohjelmaan kuuluivat miekkailu, voimistelu ja tanssi.


title: Gioacchino Otta

text: Ottan puoliso vuodesta 1816 oli Hedvig Appelström (k. 1859), vartioluutnantti Henrik Flintsbergin leski.


title: Gila River Arena

text: Gila River Arena (entinen Jobing.com Arena ja Glendale Arena) on urheilu- ja viihdeareena Glendalessa, Arizonassa. Se sijaitsee 20 kilometriä Phoenixin keskustasta luoteeseen.


title: Gila River Arena

text: Areena on valmistunut vuonna 2003 ja sen kustannukset olivat 220 miljoonaa dollaria. Sinne mahtuu jääkiekkopelien aikana 17 125, haavipallopelien aikana 18 300 ja koripallopelien aikana 19 000 katsojaa. Konserttitapahtumien aikana siellä on tilaa 3075 istujalle ja 88 ylellistä aitiota. Siellä on myös täysin integroitu näytönohjain-, pisteytys- ja mainontajärjestelmä Daktronics.


title: Gila River Arena

text: Se on jääkiekkoa NHL:ssä pelaavan Arizona Coyotesin kotiareena. Myös haavipalloa NLL-liigassa pelannut Arizona Sting käytti hallia kotiareenanaan, kunnes se lopetti vuonna 2007.


title: Gila River Arena

text: Hallia vastapäätä on University of Phoenix Stadion, joka on amerikkalaisen jalkapallon NFL-liigassa pelaavan Arizona Cardinalsin kotistadion.


title: Wolfgang Hörl

text: Wolfgang Hörl (s. 30. lokakuuta 1983) on itävaltalainen alppihiihtäjä, joka edustaa Schiklub Saalfeldeniä.


title: Wolfgang Hörl

text: Hörl kilpaili alppihiihdon maailmancupissa ensimmäisen kerran Kitzbühelin pujottelussa tammikuussa 2008 sijoittuen 20:nneksi. Kymmenen parhaan joukkoon hän sijoittui ensimmäisen kerran Kitzbühelin pujottelussa tammikuussa 2012 oltuaan kahdeksas. Se on toistaiseksi hänen paras sijoituksensa maailmancupissa.


title: Palaióchora (Kythera)

text: Palaióchora () oli Peloponnesoksen ja Kreetan saaren välissä sijaitsevan Kytheran saaren pääkaupunki Bysantin valtakaudella. Nykyisin Palaióchora on merkittävä arkeologinen kohde.


title: Palaióchora (Kythera)

text: Kaupunki rakennettiin 1200-luvulla saaren koillisrannikon tuntumaan, ja tunnettiin Bysantin aikana nimellä Ágios Dimítrios (). Palaióchora käsitti Kakiá Lagkádan kalliolla kanjonissa sijainneen linnoituksen. Linnoitukseen oli yksi sisäänkäynti, lounaispuolelta. Palaióchorassa oli vain vähän tilaa, minkä vuoksi taloja rakennettiin toistensa päälle. Nykyisin linnoituksessa on 21 kirkkoa, mutta legendan mukaan niitä on ollut noin 70. Palaióchoran rakensivat Peloponnesoksen Monemvasiasta saapuneet asukkaat.


title: Palaióchora (Kythera)

text: Palaióchora ei näkynyt minnekään, kuten merelle, minkä ansiosta kaupunki säästyi merirosvojen hyökkäyksiltä. Kuitenkin vuonna 1537 osmaniamiraali ja kaappari Hayreddin Barbarossa joukkoineen saapui Kytheralle tuhoten ja ryöstäen Palaióchoran. Lisäksi Barbarossan joukot surmasivat siviiliväestöä sekä ottivat Palaióchoran asukkaita vangeiksi ja myivät heidät orjiksi. Hävityksestä selviytyneet perheet muuttivat läheisiin kyliin. Palaióchoraa ei hävityksen jälkeen asutettu uudelleen.


title: Amedee Reyburn

text: Amedee Valle Reyburn nuorempi (25. maaliskuuta 1879 Saint Louis, Missouri – 10. helmikuuta 1920) oli yhdysvaltalainen uimari ja vesipalloilija. Hän kilpaili Missouri Athletic Clubille. Hän sai vuoden 1904 kesäolympialaisissa pronssia sekä 4 × 50 jaardin vapaauintiviestissä että vesipallossa.


title: Edward Dierkes

text: Edward B. Dierkes (14. maaliskuuta 1886 Saint Louis, Missouri – 21. marraskuuta 1955 Kirkwood, Missouri) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa ja kuului siellä pronssia saaneeseen St. Rose -joukkueeseen.


title: Putous (2. tuotantokausi)

text: Putouksen toinen tuotantokausi esitettiin MTV3-kanavalla lauantai-iltaisin 8. tammikuuta 2011 alkaen. Kauden viimeinen lähetys esitettiin televisiossa 26. helmikuuta 2011.


title: Putous (2. tuotantokausi)

text: Toisen kauden juonsi näyttelijä Ville Myllyrinne. Näyttelijöinä jatkoivat Krista Kosonen, Aku Hirviniemi, Riku Nieminen ja Jukka Rasila sekä uusina näyttelijöinä nähtiin Jussi Vatanen, Joanna Haartti ja Iina Kuustonen.


title: Putous (2. tuotantokausi)

text: "Vuoden sketsihahmo" -kilpailua on jokaisella kaudella juontanut Jaakko Saariluoma, joka toimi lisäksi ensimmäisellä kaudella ohjelman pääjuontajana. Toisella kaudella Saariluoma siirtyi näyttelijöiden joukkoon ja päävastuun juontamisesta otti Ville Myllyrinne.


title: Putous (2. tuotantokausi)

text: "Vuoden sketsihahmo-kilpailun" voitti Riku Niemisen esittämä Munamies munakkalainen patsastaiteilija.


title: Putous (2. tuotantokausi)

text:
Jokainen näyttelijä joutui tällä kaudella kerran näytön paikkaan ja juontajana toimi Ville Myllyrinne.
Joukkueet:Toisen kauden ensimmäisellä jaksolla oli 730 000 katsojaa. Kauden kolmas jakso keräsi parhaimmillaan yli miljoona katsojaa ja keskimäärin yhteensä 944 000 katsojaa, mikä oli sarjan tuolloinen uusi katsojaennätys. Sarjan katsojaluvut jatkoivat nousemistaan, ja finaalijaksoa katsoi keskimäärin 1,25 miljoonaa katsojaa (yksittäinen katsojapiikki jakson lopussa, jolloin katsojia oli 1,5 miljoonaa).


title: Stones Grow Her Name

text: Stones Grow Her Name on Sonata Arctican seitsemäs studioalbumi, joka julkaistiin 16. toukokuuta 2012.


title: Stones Grow Her Name

text:
Levy on musiikillisesti "paluu perusasioihin", irtiotto "Unia"n ja "Days of Grays"in progressiivisista ja kokeilevista elementeistä: kappaleet mukailevat selkeämpää päämelodiaa ja äänimaailma on riisutumpi, vaikka edellisten levyjen sävyjä on edelleen mukana.
"Cinderblox"illa on vaikutteita bluegrass-musiikista ja sillä kuullaan banjoa, ja "Shitload of Money" mukailee tyylillisesti Aerosmithin ja ZZ Topin henkistä kasarirokkia. "Losing My Insanity" on cover-versio Ari Koivusen kappaleesta, jonka Tony Kakko teki Koivusen debyyttialbumille Fuel for the Firelle. Levy on ensimmäinen Sonata Arctican tuotos, jolla ei ole mukana kappaletta susista.


title: Stones Grow Her Name

text: Kaikki kappaleet säveltänyt ja sanoittanut Tony Kakko.


title: Kaarle Werkko

text: Kaarle Juhana Werkko (vuoteen 1877 Karl Johan Wickström; 18. toukokuuta 1850 Helsinki – 9. tammikuuta 1926 Helsinki) oli suomalainen koulu- ja raittiusmies.


title: Kaarle Werkko

text: Werkon vanhemmat olivat räätäliammattikunnan vanhin Johan Olaf Wickström ja Helena Margareta Forsman. Hän valmistui opettajaksi Jyväskylässä 1873 ja toimi sitten opettajana Huittisissa, Tuusulassa ja Turussa. Helsingissä hän johti vuodesta 1896 vuoteen 1916 sinne perustamaansa esi-, pikku- ja kiertokouluseminaaria. Hän kirjoitti ja toimitti kouluasioista useita teoksia ja vuodesta 1905 aikakauskirjaa "Alempi kansakouluopetus". Hän myös perusti ja johti alan opettajien ja harrastajien yhdistyksiä sekä toimitti 1893–94 matrikkelin Suomen kansakouluista ja kansanopistoista ja 1909 Suomen pikku- ja kiertokouluista.


title: Kaarle Werkko

text:
Werkko teki aloitteen Suomen Opettajayhdistyksen perustamiseksi ja toimi sen puheenjohtajana 1893–1896. Hän sai myös aikaan kansakoululaisten kesäsiirtolatoiminnan aloittamisen.
Kansanopistojen asiaa Werkko edisti muun muassa julkaisemalla jo vuonna 1881 teoksen "Pohjoismaiden kansanopistoista ja niiden perustamisesta Suomeen". Kirjastoasioista hän puolestaan laati vuonna 1879 teoksen "Tietoja ja mietteitä Suomen kansa- ja lastenkirjastoista".


title: Kaarle Werkko

text: Raittiusmiehenä Werkko perusti sekä yhdistyksiä, kuten Opettajain terveys- ja raittiusyhdistyksen 1890, julkaisi "Suomen Raittius" -lehteä 1883-85, toimi Raittiuden Ystävät -seuran sihteerinä 1889–1898 ja teki vuonna 1883 aloitteen yleisten raittiuskokousten pitämiseksi. Werkko oli ensimmäisiä lasten parissa Suomessa raittiustyötä tehneitä henkilöitä. Huomattavin hänen raittiuteen liittyvistä julkaisuistaan on vuonna 1904 ilmestynyt teos "Raittiusriennoista Suomessa 1854-84".


title: Kaarle Werkko

text: Werkon puoliso vuodesta 1881 oli Lydia Eunice Enebäck. Professori ja kriminologi Veli Verkko (1893–1955) oli heidän poikansa.


title: Charles Brown (roquenpelaaja)

text: Charles Brown (12. maaliskuuta 1867 Onarga, Illinois – 7. kesäkuuta 1937 Onarga, Illinois) oli yhdysvaltalainen roquenpelaaja. Hän kilpaili vuoden 1904 kesäolympialaisissa Saint Louisissa ja sai siellä pronssia. Hän oli ammatiltaan eläinlääkäri.


title: Pornaisten kirkko

text: Pornaisten kirkko on vuonna 1924 valmistunut kivikirkko Pornaisissa, Uudellamaalla. Sen on suunnitellut arkkitehti Ilmari Launis. Kirkko on rakennettu pornaislaisesta graniitista ja se on kolmilaivainen. Erillinen, vuonna 1834 valmistunut kellotapuli paloi vuonna 1993, siitä on jäljellä vain kiviperustus.


title: Pornaisten kirkko

text: Kirkko vihittiin käyttöön 5. lokakuuta 1924. Kirkon urut ovat 12-äänikertaiset Kangasalan urkutehtaan valmistamat mekaaniset urut.


title: GD Racing

text: GD Racing on italialainen pikkuformulatalli. Talli on kilpaillut World Series by Nissan sarjassa vuosina 2001-2004 ja Formula Renault 3.5 sarjassa vuosina 2005-2007 vaihtelevalla menestyksellä.


title: Vladimír Mihálik

text: Vladimír Mihálik (s. 29. tammikuuta 1987 Prešov, Tšekkoslovakia) on slovakialainen jääkiekkopuolustaja, joka edustaa KHL:n slovakialaisjoukkue HC Slovan Bratislavaa. Kolossimainen Mihálik on peräti 202 cm pitkä ja 111 kg painava. Eliteprospects.com -sivuston Ulf Anderssonin mukaan hän on puolustava puolustaja, joka pelaa kovaa ja fyysisesti. Mihálikin pelikäsitys ja hyökkäyspään taidot ovat rajalliset, mutta hän kuitenkin luistelee kokoisekseen varsin sulavasti.


title: Vladimír Mihálik

text: Mihálik pelasi ensimmäiset miesten pelinsä 17-vuotiaana kotikaupunkinsa joukkueessa PHK Prešovissa, kaudella 2004–2005 Slovakian toiseksi korkeimmalla sarjatasolla 1. hokejová liga SR:ssä. Tampa Bay Lightning varasi hänet ensimmäisellä kierroksella 30. pelaajana . Samana kesänä Mihálikin varasi myös WHL-joukkue Red Deer Rebels numerolla 36. . Hän siirtyi Rebelsiin kaudeksi 2005–2006, josta Mihálik vaihtoi seuraavaksi kaudeksi 2006–2007 Prince George Cougarsiin.


title: Vladimír Mihálik

text: Huhtikuussa 2007 Mihálik teki kolmivuotisen tulokassopimuksen Tampa Bay Lightningin kanssa ja siirtyi joukkueen organisaatioon kaudeksi 2007–2008. Hän pelasi koko kauden farmijoukkue Norfolk Admiralsissa, AHL:ssä, jossa Mihálikin tulokaskausi toi 68 runkosarjaottelussa tehot 1+15=16. Kaudella 2008–2009 hän debytoi NHL:ssä. Mihálik otti paikan Lightningin NHL-kokoonpanosta syksyn 2008 harjoitusleirin jälkeen. Hän pelasi näin ollen ensimmäisen NHL-ottelunsa 4. lokakuuta 2008 Prahassa pelatussa kaudenavauksessa New York Rangersia vastaan. Mihálik sai ottelussa jääaikaa 12.05 minuuttia. Kaikkiaan hän pelasi kauden aikana 11 NHL-ottelua tehden kolme syöttöpistettä. Kaudella 2009–2010 Mihálik pelasi neljä NHL-ottelua. Hän jatkoi heinäkuussa 2010 sopimustaan vuodella, mutta pelasi kauden 2010–2011 kuitenkin kokonaan farmissa.


title: Vladimír Mihálik

text: Kaudeksi 2011–2012 Mihálik palasi kotimaahansa ja siirtyi kaksivuotisella sopimuksella KHL:n slovakialaisjoukkue Lev Popradiin. Tammikuussa 2012 seura lainasi hänet loppukaudeksi Ruotsiiin Elitserien-joukkue Timrå IK:n riveihin. Lev Poprad ei jatkanut kauden jälkeen KHL:ssä, mutta Mihálik jatkoi liigassa kaudella 2012–2013, kun hän teki sopimuksen sarjaan liittyneen slovakialaisjoukkue HC Slovan Bratislavan kanssa. Toukokuussa 2013 Mihálik teki joukkueen kanssa kaksivuotisen jatkosopimuksen. Heinäkuussa 2015 hänen sopimustaan Slovanin kanssa jatkettiin vuodella.


title: Vladimír Mihálik

text: Mihálik edusti Slovakiaa MM-kilpailuissa vuosina 2010, 2013 ja 2015. Hän teki A-maajoukkuedebyyttinsä kaudella 2009–2010. Kauden jälkeisissä kevään 2010 MM-kilpailuissa Mihálik teki ensimmäisen A-maajoukkuemaalinsa 17. toukokuuta 2010 jatkolohkon ottelussa Suomea vastaan. Ottelun päätteeksi hänet palkittiin Slovakian ottelun parhaana pelaajana. Yhteensä Mihálik on pelannut 43 A-maaottelua tehopistein 2+4=6.


title: Vladimír Mihálik

text: Mihálik pelasi myös alle 20-vuotiaiden MM-kilpailuissa vuosina 2006 ja 2007. Jälkimmäisessä turnauksessa hänet valittiin alkulohkossa Ruotsia vastaan pelatun ottelun päätteeksi Slovakian ottelun parhaaksi pelaajaksi. Mihálik pelasi myös alle 18-vuotiaiden MM-kilpailuissa vuonna 2005, jolloin hän jakoi Slovakian sisäisen tehotilaston voiton Ondrej Otčenášin ja Tomáš Brňákin kanssa.


title: Galen Spencer

text: Galen Carter Spencer (19. syyskuuta 1840 New York, New York – 19. lokakuuta 1904 Greenwich, Connecticut) oli yhdysvaltalainen jousiampuja. Hän oli mukana voittamassa kultaa joukkuekilpailussa vuoden 1904 kesäolympialaisissa Saint Louisissa. Hän kilpaili myös kaksoisamerikkalaiskierroksessa jääden kolmannelletoista sijalle.


title: Galen Spencer

text: Spencer oli kilpaillessaan eläkkeelle jäänyt Metodistisen episkopaalikirkon pappi. Hän kuoli kuukauden kuluttua olympiamenestyksestään.


title: Max Ovaska

text: Max Ovaska (s. 1988) on suomalainen näyttelijä, indie-elokuvaohjaaja ja -käsikirjoittaja. Hän on esiintynyt pitkissä elokuvissa, lyhytelokuvissa ja televisiosarjoissa sekä antanut äänensä useille eri animaatiohahmoille. Tunnetuimmat roolinsa hän on tehnyt televisiosarjassa "", sekä elokuvissa "Tuntematon sotilas" ja "Hevi reissu".


title: Max Ovaska

text: Ovaska on toiminut elokuvatuotantoryhmä Roskakalassa ohjaajana, käsikirjoittajana, leikkaajana ja tuottajana.


title: Max Ovaska

text: Ovaska alkoi opiskella elokuvaohjausta Aalto-yliopistossa vuonna 2017.


title: Sachio Ōtani

text: Sachio Ōtani (, 20. helmikuuta 1924 Tokio – 2. tammikuuta 2013) oli japanilainen arkkitehti. Hänet tunnetaan erityisesti Kioton kansainvälisen kokouskeskuksen suunnittelusta.


title: Sachio Ōtani

text: Ōtani opiskeli Tokion yliopistossa, josta hän valmistui kandidaatiksi vuonna 1946 ja maisteriksi vuonna 1951. Hän aloitti uransa Kenzō Tangen alaisuudessa ja osallistui muun muassa Hiroshiman rauhanmuseon suunnitteluun. Oman toimistonsa hän perusti 1960-luvun alussa. Hän voitti Kioton kansainvälisen kokouskeskuksen suunnittelukilpailun; kilpailu oli Japanin ensimmäinen julkinen arkkitehtuurikilpailu, ja siihen jätettiin 195 ehdotusta. Perinteisen japanilaisen arkkitehtuurin piirteitä modernismiin yhdistelevä rakennus valmistui vuonna 1966 ja sai heti osakseen ylistystä. Ōtanin myöhempiin töihin kuuluvat esimerkiksi Kanazawan teknillinen yliopisto (1969), Okinawan kokouskeskus (1989) ja Chiban kaupungin taidemuseo (1994).


title: Sachio Ōtani

text: Ōtani toimi myöhemmin opettajana Tokion yliopistossa ja Chiban yliopistossa. Hän kirjoitti useita arkkitehtuuria käsitteleviä kirjoja, kuten teoksen ”Akichi no shisō” (, ”ajatuksia tyhjistä tonteista”, 1979).


title: Kebnekaisen lento-onnettomuus

text: Kebnekaisen lento-onnettomuus 2012 tapahtui, kun Norjan kuninkaallisten ilmavoimien C-130J Super Hercules "Siv" joutui onnettomuuteen yhteispohjoismaisen Cold Response -sotaharjoituksen yhteydessä Kebnekaisen tunturialueella 15. maaliskuuta 2012. Kone oli matkalla Norjan Evenesistä Ruotsin Kiirunaan hakemaan ihmisiä. 17. maaliskuuta ilmoitettiin, että koneen osia on löydetty laajalta alueelta. Onnettomuuden syy on toistaiseksi tuntematon, mutta koneen tiedetään törmänneen Kebnekaisen rinteeseen ja luultavimmin räjähtäneen. Säätila onnettomuushetkellä oli erittäin huono, mikä vaikeutti myös etsintätoimia. Onnettomuuspaikalta löydettiin ruumiinosia, ja koneen koko viisihenkinen miehistö kuoli turmassa.


title: Kebnekaisen lento-onnettomuus

text: Koneen osia, muun muassa moottori, löydettiin runsaasti elokuussa 2014, kun jäätiköt olivat sulaneet hyvin pieniksi.


title: Mittelwerk

text: Mittelwerk GmbH oli toisen maailmansodan aikainen tehdas, joka käytti hyödykseen Mittelbau-Doran pakkotyöleirin työvoimaa kahdessa 1,6 kilometrin pituisessa tunnelissa Kohensteinissä. Maanalainen laitos tuotti V1- ja V2-ohjuksia sekä muita natsi-Saksan sotateollisuuden laitteita.


title: Mittelwerk

text: 19. lokakuuta 1943 Mittelwerk sai armeijan aseviraston johtajalta kenraali Emil Leebiltä sotatilauksen, joka koski 12 000 kappaleen A-4-ohjuksia. Niiden kappalehinta oli 40 000 Saksan valtakunnan markkaa. Laitos sai tehtäväksi johtaa V2-raketin kehitystä ja laukaisualustojen rakentamista Schlieriin ja Lehesteniin.


title: Mittelwerk

text: Vuoden 1944 maaliskuun alussa laitoksen pääjohtajana toimi Georg Rickhey, teknisenä johtajana Albin Sawatzki ja hänen alaisuudessaan toimivat sekä Arthur Rudolphin teknisen divisioonan että Hans Lindebergin alaisuudessa 50 laadunvalvontainsinööriä Ilfeldissä. Insinööreihin kuului Magnus von Braun, joka työskenteli turbomoottorien parissa. Guenther Haukohl valvoi V-2:n kehitystyötä suunniteltuaan sen kokoamislinjan. Erick Ball, Hans Friedrich, Hans Palaoro ja Rudolph Schlidt toimivat kokoamislinjalla.


title: Mittelwerk

text: Laitokseen kuului myös viestintähenkilöstöä kapteeni tohtori Kühlen alaisuudessa, Börnerin johtama hallinnollinen osasto Mittelwerkin johtokunnan jäsen Otto Karl Berschin alaisuudessa ja vankien työnvälitystoimisto (Brozsat). Hannelore Bannasch toimi Sawatzkin sihteerinä.


title: Mittelwerk

text: Heinäkuussa vuonna 1944 Hna Kammler määräsi Nordwerken poikkitunneleita 1-20 käytettäväksi Junkersin suihkumoottorien valmistukseen. Tunnelit 21-46 jäivät vielä kuitenkin Mittelwerk GmbH:n käyttöön.


title: Mittelwerk

text: Maaliskuussa vuonna 1945 Nordhausenin tehdas alkoi valmistaa Tifun ilmatorjuntaohjuksia ja Heinkel He 162 -suihkuhävittäjiä. Siellä valmistettiin myös nestemäistä happea. Tuotantolaitos oli osa Eber-projektia ja tuotantovälineet olivat Wattenin bunkkerista evakuoituja, ja muualla koottuja Heyland-nestehappigeneraattoreita, joista 15 oli lähes valmiita kun laitos valloitettiin.


title: Mittelwerk

text: Mittelwerkissä valmistettiin myös laitteistoja suihkuhävittäjien bensiinin tuottamiseen. Vuoden 1944 hajasijoitusohjelman mukaisesti Geilebergin erikoisryhmä aloitti Käki-projektin ("Cuckoo") 300 maanalaisen öljyvaraston louhimiseksi Himmelsburgiin Mittelwerkin pohjoispuolelle.


title: Mittelwerk

text: Lentävän pommin V1:n tuotanto alkoi loka–marraskuussa 1944 eteläisessä tunnelissa A. Vuoden 1945 tammikuun lopussa 51 V1:tä (koodinimeltä "Cham") toimitettiin Fieselerin tehtaalta Ylä-Baijerista Nordhausenin tehtaaseen viimeisteltäväksi. Kun toinen V1-ohjuksia valmistava tehdas Burgissa suljettiin, Mittelwerk Werk II:sta tuli helmikuussa 1945 ainoa V1-ohjuksia valmistava laitos. Ennen sodan loppua siellä valmistettiin myös Werk II:ssa 2 275 kappaletta V1:ä.


title: Mittelwerk

text: Vuoden 1945 helmikuun lopussa liittoutuneiden pääesikunta suunnitteli käyttävänsä Nordhausenin maanalaisia kohteita vastaan käytettyä napalmia, jota oli käytetty aikaisemmin Tyynellämerellä.


title: Mittelwerk

text: Sen sijaan Nordhausenin kaupunkia pommitti tavallisilla pommeilla kaksi Yhdistyneen kuningaskunnan ilmavoimien pommilaivuetta huhtikuun 2. ja 3. sekä 3. ja 4. päivien välisinä öinä. Sitä seurasi Mittelbau-Doran pakkotyöläisten evakuointi 4. huhtikuuta ja natsitiedemiesten siirtyminen Alpenfestungiin. Se oli vastoin Adolf Hitlerin Nero-julistusta, minkä mukaan oli tuhottava kaikki liittoutuneille jäävät käytettävissä olevat rakennukset, mutta Nordhausenin tehdas evakuoitiin tekemättä mitään vahinkoa sille.


title: Mittelwerk

text: Yhdysvaltain 3. panssaridivisioona ja 104 jalkaväkidivisioona saivat uhkauksen ”varautua kohtaamaan jotain epätavallista” Nordhausenin alueella. Aiemmin saavuttuaan Nordhausenin tehtaalle Junkers Nordwerkenin kautta, 11. huhtikuuta saapuessaan Nordhausenin kaupunkiin amerikkalaiset löysivät Boelcke Kasernen kuolleiden ja haavoittuneiden parakit. V2-iskuissa kuolleita oli 2 541 ja haavoittuneita 5 923. Mittelbau-Doran 20 000 pakkotyöläisistä kuoli 9 000 ylirasitukseen. 350 hirtettiin muun muassa sabotoinnin takia, loput kuolivat tauteihin ja nälkään tai tulivat ammutuiksi.


title: Mittelwerk

text:
22. maaliskuuta vuonna 1945 Yhdysvaltain armeijan erikoistehtävän yhteydessä kuljetettiin ensimmäiset V2-ohjuksien osat käytettäviksi eri projekteissa, kuten operaatio Sandyssä ja Blossomissa sekä Hermes-projektissa, White Sands Proving Groundsilla. Nordhausenin alueesta tuli osa neuvostovyöhykettä ja puna-armeijan upseerit saapuivat vierailulle Nordhausenin laitokselle 26. toukokuuta 1945.
Kesäkuussa 1945 Yhdysvaltain armeijan joukot jättivät Nordhausenin tehtaan jättäen sinne muun muassa osat, työvälineet ja A-9/A-10-mannertenvälisten ohjuksien dokumentit neuvostojoukoille. Puna-armeija miehitti Mittelwerkin 5. heinäkuuta 1945 ja tuhosi kesään 1948 mennessä molemmat maanalaisen tunnelirakennelman sisäänkäynnit.


title: Mittelwerk

text: Doran oikeudenkäynnissä vuonna 1947 tuomittiin SS-upseereja ja keskitysleirin kapoja. Kolme V2-rakettiohjelmassa toiminutta tiedemiestä (kaksi oikeudenkäynnin jälkeen) vapautettiin natsien Mittelwerkissä tekemistä sotarikoksista. 19. toukokuuta Mittelwerkin tuotantolaitoksen entinen johtaja Georg Rickhey luovutettiin Wright Fieldistä Yhdysvalloista Saksaan, jossa hänet vapautettiin syytteistä Doran oikeudenkäynnissä. Arthur Rudolph selvisi oikeudenkäynnistä myös ilman rangaistusta, mutta vuosikymmeniä myöhemmin hänet karkoitettiin Yhdysvalloista. Uudelleentutkinnan jälkeen Saksan viranomaiset kuitenkin vapauttivat hänet syytteistä ja myönsivät hänelle Saksan kansalaisuuden. Tekninen johtaja Wernher von Braun Peenemünden erillisestä laitoksesta vieraili Mittelwerkissä 25. tammikuuta 1944 ja vuonna 1991 väitettiin hänen tällöin todistaneen Mittelwerkin ja Buchenwaldin sotarikoksista.


title: Mittelwerk

text: Vuonna 1995 louhittiin uusi sisäänmenoreitti rautatietunnelina toimineeseen A-tunneliin ja 710 metriä pitkä tunneli avattiin vierailijoille. Suuri osa maanalaisesta järjestelmästä on täyttynyt pohjavedellä tai sortunut.


title: Mittelwerk

text: Saksan jälleenyhdistyttyä tunneleissa kävi ryöstelemässä aarteenetsijöitä, jotka pääsivät sisään yksityisen kaivoksen kautta, joka sijaitsi Kolhnsteinista pohjoiseen. Saksalainen arkeologi ja tutkija Willi Kramer tutki tunneliverkostoa vuosina 1992 ja 1998. Hän arvioi, että noin 70 tonnia materiaalia oli varastettu sieltä. Pääsy kyseisten sisäänkäyntien kautta ei ollut vartioitu ennen vuotta 2004, jolloin kaivos meni konkurssiin.


title: Palaiópoli (Kythera)

text: Palaiópoli (; ; myös "Paleópoli(s)") on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 14 (vuonna 2011).


title: Palaiópoli (Kythera)

text: Palaiópoli on osa Mitátan kyläyhdyskuntaa ja sijaitsee Kytheran kaakkoisrannikolla.


title: Palaiópoli (Kythera)

text: Palaiópolin ympäristöstä on tehty neljännelle vuosituhannelle eaa. ajoitettuja arkeologisia löytöjä. Minolaiset saapuivat Kytheralle Kolmannen vuosituhannen eaa. lopulla. He perustivat Palaiópolin alueelle merikaupankäyntikeskuksen. Arkeologisten kaivausten perusteella Palaiópolin alue oli asutettuna ja toimi satamana 500-luvulle saakka.


title: Palaiópoli (Kythera)

text: Antiikin aikana satamapaikka tunnettiin nimellä Skandia. Se oli nykyisen Palaiókastron paikalla sijainneen saaren antiikin aikaisen pääkaupungin Kytheran pääsatama. Satama tuhoutui vuonna 375 eaa. maanjäristyksessä. Merirosvot tuhosivat Skandian linnoituksineen ja satamineen 600-luvulla.


title: Palaiópoli (Kythera)

text: Palaiókastro sijaitsee kukkulalla Palaiópolin läheisyydessä. Kukkula toimi antiikin Kytheran kaupungin akropoliina eli linnavuorena. Siellä on säilynyt nykyaikaan saakka kaupungin muurien ja rakennusten raunioita. Palaiókastrossa suoritetuissa arkeologisissa kaivauksissa on paljastunut muun muassa jumalatar Afroditelle omistetun temppelin oletettu paikka sekä erilaisia pronssiesineitä ja suitsukkeiden polttoastioita.


title: Nimrod Greenwood

text: Nimrod Greenwood (28. lokakuuta 1929 Uusi Etelä-Wales – 9. syyskuuta 2016 Terrey Hills, Sydney) oli australialainen soutaja ja olympiamitalisti.


title: Nimrod Greenwood

text: Greenwood voitti kahdeksikoissa olympiapronssia Helsingissä 1952.


title: Nimrod Greenwood

text: Greenwood kuoli 86-vuotiaana 9. syyskuuta 2016.


title: Aleksei Savrasov

text: Aleksei Kondratjevitš Savrasov (; 24. toukokuuta 1830 Moskova – 8. lokakuuta 1897 Moskova) oli venäläinen maisemamaalari ja "lyyrisen maiseman" tyylin perustaja.


title: Aleksei Savrasov

text: Savrasov syntyi kauppiasperheeseen. Hän alkoi piirtää aikaisin ja 1838 hän kirjautui Moskovan maalaus-, veisto- ja rakennustaiteen opistoon professori Rabusin oppiin, josta valmistui 1860, ja alkoi heti erikoistua maisemamaalaukseen.


title: Aleksei Savrasov

text:
Vuonna 1852 hän matkusti Ukrainaan. Sen jälkeen vuonna 1854 hän muutti Pietarin naapuriin suuriruhtinas Maria Nikolajevnan, keisarillisen taideakatemian presidentin, kutsusta. Vuonna 1857 Savrasovista tuli Moskovan maalaus-, veisto- ja rakennustaiteen opiston opettaja. Hänen parhaat oppilaansa, Isaak Levitan ja Konstantin Korovin, muistivat hänet ihailulla ja kiitollisuudella.
Vuonna 1857 hän nai Sophia Karlovna Hertzin, taidehistorioitsija K. Hertzin sisaren. Heidän kodissaan he viihdyttivät taiteilijoita ja keräilijöitä, muun muassa Pavel Tretjakovia. Savrasovista tuli erityisen läheinen Vasili Perovin kanssa. Perov auttoi häntä maalaamalla veneenuittajat maalaukseen "Volga Jurjevetsissä", Savrasov maalasi maiseman Perovin teoksiin "Linnunpyytäjä" ja "Metsästäjät Bivouacissa".


title: Aleksei Savrasov

text: 1860-luvulla hän matkusti Englantiin vieraillakseen Maailmannäyttelyssä ja Sveitsiin. Hän kirjoitti yhdessä kirjeessään "kukaan akateemikko ei voi kehittää taiteilijaa kuin tämä maailmannäyttely". Häneen kaikkein voimakkaimmin vaikuttaneet taidemaalarit olivat brittiläinen John Constable ja sveitsiläinen Alexandre Calame.


title: Aleksei Savrasov

text: "Mustavarikset ovat palanneet" vuodelta 1871 on monien kriitikoiden mielestä Savrasovin uran kohokohta. Käyttäen tavallista, melkeinpä triviaalia, kohtausta lintujen kotiinpaluusta, ja äärimmäisen yksinkertaista maisemaa, Savrasov emotionaalisesti esitti luonnon muutoksen talvesta kevääksi. Se oli uudenaikainen "lyyrinen maisema" -maalaus. Maalaus toi hänelle mainetta.


title: Aleksei Savrasov

text: Vuonna 1870 hän liittyi Vaeltajiin.


title: Aleksei Savrasov

text: Vuonna 1871 Savrasovin taiteessa oli kriisi hänen tyttärensä kuoleman johdosta. Tämä henkilökohtaisen elämän onnettomuus ja mahdollisesti hänen tyytymättömyytensä taiteelliseen uraansa johti hänen elämänsä tragediaan, alkoholismiin. Kaikki hänen ystäviensä ja sukulaistensa yritykset hänen auttamisekseen olivat turhia.


title: Aleksei Savrasov

text: Elämänsä viimeiset vuodet Savrasov vietti köyhyydessä, vaeltaen suojasta toiseen. Vain Moskovan maalaus-, veisto- ja rakennustaiteen opiston ovimies ja Tretjakovin gallerian perustaja Pavel Tretjakov olivat läsnä hänen hautajaisissaan 1897.


title: Carl Lovsted

text: Carl Martin Lovsted nuorempi (4. huhtikuuta 1930 Manila, Filippiinit – 8. marraskuuta 2013 Bellevue, Washington) oli yhdysvaltalainen soutaja. Hän kilpaili vuoden 1952 kesäolympialaisissa Helsingissä, jossa hän oli mukana saavuttamassa pronssia perämiehellisessä nelikossa.


title: Sociálnodemokratická strana Slovenska

text: Sociálnodemokratická strana Slovenska (SDSS) oli Slovakiassa vuosina 1990–2003 toiminut sosiaalidemokraattinen puolue.


title: Sociálnodemokratická strana Slovenska

text:
Puolue perustettiin samettivallankumouksen jälkeen tammikuussa 1990 jatkamaan Unkarin (kuningaskunnan) slovakkien sosiaalidemokraattisen puolueen toimintaa.
Vuoden 1992 vaaleissa puolue sai viisi paikkaa Tšekkoslovakian ylähuoneeseen. Ansiona tähän pidettiin puoluetta johtaneen Alexander Dubčekin asettumista ehdolle.


title: Sociálnodemokratická strana Slovenska

text: Vuosina 1994–1997 SDSS oli mukana Spoločná voľba -vaalilistalla SDĽ:n, maanviljelijöiden puolueen ja vihreiden kanssa, joka sai noin 10 % äänistä. Puolue ei ottanut osaa hallitukseen. Vuonna 1997 SDĽ asettui Vladimír Mečiarin hallituksen tueksi, jolloin SDSS siirtyi Slovenská demokratická koalícia -ryhmittymään, joka voitti parlamenttivaalit 1998.


title: Sociálnodemokratická strana Slovenska

text: Vuonna 2003 SDSS sopi SMERin kanssa laajasta yhteistyöstä ja puolueet yhdistyivät 1.1.2005.


title: Unelmana Mestis

text: Unelmana Mestis on URHOtv:n tuottama suomalainen tosi-tv -sarja, joka seuraa Suomi-sarjassa pelaavan jääkiekkojoukkue HCK:n taivalta kohti unelmaa, nousua Mestikseen. Kymmenen viikon ajan ohjelma esittelee joukkueen, sen pelaajien ja valmentaja Sami Rannan, sekä myyntipäällikkö Jussi Haapasaaren arkea seuran pyörittämisessä. Sarja nähtiin URHOtv:llä talven 2012 aikana sunnuntaisin kello 20:00.


title: Most-Híd

text: Most-Híd (sanat tarkoittavat 'siltaa' slovakiksi ja unkariksi) on Slovakian unkarilaisvähemmistön ja slovakkien välien parantamista ajava puolue.


title: Most-Híd

text: Puolueen perustivat vuonna 2009 Unkarilainen koalitio -puolueesta eronneet, jotka arvostelivat puolueen linjaa liiallisen nationalistiseksi. Vuoden 2010 vaaleissa puolue sai 14 paikkaa parlamentissa, ja Unkarilainen koalitio menetti kaikki paikkansa jäätyään äänikynnyksen alle.


title: Most-Híd

text: Puolueen ensimmäinen johtaja on Béla Bugár, joka oli myös Unkarilainen koalitio -puolueen johdossa kymmenen vuotta. Varapuhemies Rudolf Chmel on etninen slovakki.


title: Lavotškin La-9

text: Lavotškin La-9 (, NATO-koodi Fritz) on neuvostoliittolainen trapetsi-siipinen ja mäntämoottorikäyttöinen potkurihävittäjälentokone. La-9:ssä oli sama moottori sekä siiven muotoilu, kuin sen seuraajassa La-11:ssa. Aseistus käsitti 4 × 23 mm Nudelmann-Suranov NS-23 tykkiä.


title: Lavotškin La-9

text: Tuotantovuodet olivat 1946-48. Valmistusmäärä ylitti 1 500 lentokonetta. La-9:ää käyttivät myös Neuvostoliiton ohella, niin Romania, Kiina, kuin Pohjois-Koreakin. Kaksipaikkainen koulutusversio kuului näihin.


title: Lavotškin La-9

text: La-9:n saavuttama lakikorkeus oli 10 800 metriä sekä huippunopeus 690 km/h.


title: Shinji Hosokawa

text: Shinji Hosokawa (; s. 2. tammikuuta 1960) on japanilainen entinen judoka, joka kilpaili alle 60 kg:n painoluokassa. Hän voitti vuoden 1984 kesäolympialaisissa Los Angelesissa kultaa ja sai lisäksi hopeamitalin vuoden 1988 kesäolympialaisissa Soulissa.


title: Shinji Hosokawa

text: Hosokawa on myös voittanut kultaa (1985) ja hopeaa (1987) judon maailmanmestaruuskilpailuissa. Hän voitti kuusi Japanin-mestaruutta sekä opiskelijoiden maailmanmestaruuden 1978 ja 1980.


title: WTA:n International-turnaukset

text: WTA:n International-turnaukset ovat tenniksen naisten WTA-kiertueeseen kuuluvia tennisturnauksia. International-kilpailuluokka perustettiin vuonna 2009. Luokka korvasi Tier III- ja Tier IV -turnausluokat.


title: WTA:n International-turnaukset

text: International-kilpailusarjaan kuuluu 30 turnausta, joista 29 turnauksessa palkintorahaa on jaossa 220 000 dollaria, ja kauden päättävässä Commonwealth Bank Tournament of Championsissa palkintorahoja on 600 000 dollaria.


title: Kenneth Karppinen

text:
Kenneth Karppinen on suomalainen helluntaiseurakunnan pastori ja gospelmuusikko, joka on ollut Urgent Project -yhtyeen laulaja. Yhtyeen rumpalina oli Kennethin veli Jimmy Karppinen.
Karppisen esikoisalbumi "Pian hän saapuu" ilmestyi vuonna 2011.


title: Jihad Khelifi

text: Jihad Khelifi on tunisialainen kreikkalais-roomalaisen tyylin painija. Hän voitti pronssimitalin vuoden 2012 Afrikan-mestaruuskilpailuissa. Khelifi saavutti nuorten tasolla hopeaa vuoden 2010 Afrikan-mestaruuskilpailuissa.


title: Ialmenos

text: Ialmenos oli kreikkalaisessa mytologiassa Areen ja Astyokhen – Hyginuksen mukaan Lykoksen ja Perniin – poika sekä Askalafoksen kaksoisveli. Ialmenos oli yksi Helenan kosijoista ja osallistui myös argonauttien retkelle. Veljensä kanssa hän johti minyalaiset Troijan sotaan 30 aluksen voimin.


title: Ialmenos

text: Toisin kuin veljensä Ialmenos selvisi sodasta hengissä. Hänen kerrottiin perustaneen siirtokunnan Kolkhikseen..


title: Akinobu Osako

text: Akinobu Osako (; s. 27. marraskuuta 1960) on japanilainen entinen judoka. Hän sai vuoden 1988 kesäolympialaisissa Soulissa pronssia –86 kg -luokassa. Hän voitti samassa painoluokassa kaksi Japanin-mestaruutta.


title: Bilel Ouechtati

text: Bilel Ouechtati (s. 15. helmikuuta 1991 Béja) on tunisialainen vapaapainija, joka saavutti pronssimitalin Afrikan-mestaruuskilpailuissa 2012. Nuorten tasolla Ouechtati saavutti hopeamitalin vuoden 2009 Afrikan-mestaruuskisoissa.


title: Randy Moss

text: Randy Gene Moss (s. 13. helmikuuta 1977 Rand, Länsi-Virginia) on yhdysvaltalainen vuosina 1998–2012 ammattilaisena pelannut amerikkalaisen jalkapallon pelaaja, pelipaikaltaan laitahyökkääjä. Moss tunnettiin nopeudestaan ja räjähtävyydestään.


title: Randy Moss

text: Minnesota Vikings varasi Marshallin yliopistossa pelanneen Mossin vuoden 1998 NFL:n varaustilaisuudessa ensimmäisen kierroksen 21. pelaajana. Moss pelasi Minnesotassa seitsemän kauden ajan, kunnes hänet myytiin kauden 2004 jälkeen Oakland Raidersiin. Moss viihtyi Oaklandissa kuitenkin vain kahden kauden ajan, ja tuli kaupatuksi jälleen, tällä kertaa New England Patriotsin riveihin.


title: Randy Moss

text: Moss teki heti ensimmäisellä Patriots-kaudellaan uuden NFL:n ennätyksen vastaanotettujen maalien määrässä, 23 touchdownilla, päihittäen Jerry Ricen vanhan ennätyksen yhdellä. Kolmen Patriotsissa vietetyn kauden jälkeen Mossilla kuitenkin oli edessä paluu Minnesotaan, Vikingsin hankkiessa hänet kolmannen kierroksen varausvuoroa vastaan. Moss ajautui Minnesotassa välittömästi kahnauksiin joukkuetovereidensa ja erityisesti päävalmentajan Brad Childressin kanssa, ja hänet vapautettiinkin sopimuksestaan vain neljän viikon jälkeen.


title: Randy Moss

text: Ainoastaan Tennessee Titans oli kiinnostunut ottamaan ongelmapelaajana tunnetun Mossin. Hänen roolinsa loppukauden kahdeksassa ottelussa jäi kuitenkin hyvin pieneksi, ja turhautunut Moss ilmoitti kauden päätteeksi lopettavansa peliuransa. Oltuaan yhden kauden sivussa pelikentiltä Moss ilmaisi halunsa palata NFL:ään, ja hän teki 12. maaliskuuta 2012 yhden vuoden sopimuksen San Francisco 49ersin kanssa.


title: Galliano Rossini

text: Galliano Rossini (17. toukokuuta 1927 – 13. marraskuuta 1987) oli italialainen ampuja, joka kilpaili viisissä perättäisissä kesäolympialaisissa vuosina 1952–1968. Hän voitti trapissa kultaa vuonna 1956 ja sai siinä lisäksi hopeamitalin 1960.


title: Mohamed Attia

text: Mohamed Attia on tunisialainen vapaapainija, joka saavutti kultamitalin 55 kiloisten sarjassa Afrikan-mestaruuskilpailuissa 2011. Hän osallistui myös vuoden 2011 painin MM-kisoihin, jossa Attian sijoitus oli 39.


title: Frithiof Nevanlinna

text: Frithiof Edvard Henrik Nevanlinna (vuoteen 1906 Neovius; 16. elokuuta 1894 Joensuu – 20. maaliskuuta 1977 Helsinki) oli suomalainen matemaatikko, toimitusjohtaja ja professori.


title: Frithiof Nevanlinna

text: Nevanlinna syntyi pappis- ja sotilassukuna tunnettuun Neoviusten sukuun. Hänen isänsä oli matematiikan opettaja Otto Nevanlinna ja äitinsä Margarete Henriette Louise Romberg. Matemaatikko Rolf Nevanlinna oli Frithiofin nuorempi veli. Perhe suomalaisti nimensä Nevanlinnaksi vuonna 1906. Nevanlinnan puoliso oli Greti Soisalon-Soininen.


title: Frithiof Nevanlinna

text: Oman kertomansa mukaan Nevanlinna piti itseään läpi elämänsä ennen kaikkea matemaatikkona. Hänen tieteellinen uransa alkoi lupaavasti. Nevanlinna valmistui maisteriksi vuonna 1915 ja väitteli tohtoriksi Helsingin yliopistossa Ernst Lindelöfin johdolla kompleksianalyysistä 1918, vuotta ennen Rolf-veljeä, ja hänet nimitettiin Helsingin yliopiston matematiikan dosentiksi vuonna 1923. Akateemisten virkojen niukkuuden vuoksi Nevanlinnan oli kuitenkin siirryttävä vakuutusyhtiön palvelukseen. Nevanlinna oli henkivakuutusyhtiö Salaman päämatemaatikko vuosina 1918–1930 ja vuodesta 1936 sen johtokunnan puheenjohtaja, Palovakuutusosakeyhtiö Pohjolan varatoimitusjohtaja 1930–1932 ja Pohjolan sekä Tapaturmavakuutusosakeyhtiö Kullervon ja Jälleenvakuutusyhtiö Osmon toimitusjohtaja 1932–1949, jonka jälkeen hän oli vielä yhtiöiden johtokunnan puheenjohtajana vuoteen 1961. Tilaisuuden tarjouduttua hän palasi Helsingin yliopistoon matematiikan professoriksi (1950–1962), veljensä Rolf Nevanlinnan seuraajaksi. Nevanlinna valittiin Suomalaisen Tiedeakatemian jäseneksi vuonna 1927, ja hän sai professorin arvonimen vuonna 1944.


title: Frithiof Nevanlinna

text: Nevanlinnan väitöskirja "Zur Theorie der Asymptotischen Potenzreihe" käsitteli kysymystä, missä määrin jonkin ympyrän ulkopuolella olevassa sektorissa annettu potenssisarja määrittää yksikäsitteisen analyyttisen funktion. Nevanlinnan merkittävimmät matemaattiset saavutukset liittyvät kuitenkin hänen yhteistyöhönsä Rolf Nevanlinnan kanssa. Jälkimmäisen nimissä Nevanlinnan teoriana kulkevan meromorfifunktioiden arvojenjakautumisteorian alkuvaiheet olivat veljesten yhteistyötä, joka dokumentoitui vuonna 1922 ilmestyneessä yhteisjulkaisussa "Über die Eigenschaften analytischer Funktionen in der Umgebung einer singulären Stelle oder Linie". Vielä vuonna 1927 Nevanlinna julkaisi uuden omaperäisen todistuksen Nevanlinnan teorian toiselle päälauseelle julkaisussaan "Über die Anwendung einer Klasse uniformisierenden Transzendenten zur Untersuchung der Wertverteilung analytischer Funktionen". Yliopisto-opettajana Nevanlinna keskittyi pitkälti algebran opetukseen. Hän kirjoitti aiheesta oppikirjan, joka on ilmestynyt myös saksankielisenä laitoksena. Professorina ollessaan Nevanlinna palasi yhteistyöhön veljensä kanssa, joka oli nyttemmin kiinnostunut funktionaalianalyysista; veljesten ohjelmana oli siirtää "normaali" n-ulotteisen euklidisen avaruuden analyysi koordinaattitomaan muotoon. Ohjelman, jossa Frithiofin osuus oli merkittävä, lopputulos oli monografia "Absolute Analysis".


title: Ennio Mattarelli

text: Ennio Mattarelli (s. 5. elokuuta 1928 Bologna) on italialainen entinen ampuja, joka voitti kultaa trapissa vuoden 1964 kesäolympialaisissa Tokiossa. Hän kilpaili myös vuoden 1968 kesäolympialaisissa Méxicossa.


title: Angelo Scalzone

text: Angelo Scalzone (2. tammikuuta 1931 Nola – 29. huhtikuuta 1987 Pariisi) oli italialainen ampuja. Hän voitti kultaa trapissa vuoden 1972 kesäolympialaisissa Münchenissä.


title: Electronic Entertainment Expo 2010

text: Electronic Entertainment Expo 2010 (lyhyesti E3 2010) oli kuudestoista Electronic Entertainment Expo, joka järjestettiin Los Angelesissa 14.–17. kesäkuuta 2010. Tapahtuman tilat sijaitsivat Los Angeles Convention Centerin South Hallissa ja West Hallissa.


title: Electronic Entertainment Expo 2010

text: E3 2010 -messuilla yhteensä 27 videopeliyhtiötä esitteli joko täysin itse tai jonkun muun kanssa yhteistyössä kehitettyjä pelejä ja pelikonsoleita, sillä esimerkiksi 2K Games esitteli "Mafia II" ja "XCOM"-pelit. Atari esitteli tänä vuonna uusia pelejä toisin kuin tätä tapahtumaa edeltäneessä E3-tapahtumassa, josta se puolestaan jäi viime minuuteilla pois. Disney Interactive Studiosin merkittävimpiin esiteltäviin peleihin kuului "Epic Mickey", joka voitti palkinnon ”Paras Wii-peli” -luokassa.


title: Electronic Entertainment Expo 2010

text: Nintendo puolestaan esitteli muun muassa Nintendo 3DS -käsikonsolin ja sille julkaistuista peleistä muun muassa "Mario Kart 7":n, Wiille esitettyihin peleihin kuuluivat puolestaan esimerkiksi "Mario Sports Mix" ja "Wii Party". Segan esittelemiin peleihin luokittuvat esimerkiksi "" ja "Sonic Colors". THQ:n esittelemiin peleihin kuuluu muun muassa "de Blob 2" ja Ubisoftin esittelemiin peleihin puolestaan kuuluivat muun muassa "" ja "Rayman Origins".


title: Electronic Entertainment Expo 2010

text: Tässä listassa on lueteltuna kaikki videopeliyhtiöt, jotka esittelivät jotain koko tapahtuman aikana.


title: Lisa Oldenhof

text: Lisa Oldenhof (s. 26. maaliskuuta 1980 Perth, Länsi-Australia) on australialainen meloja. Hän sai vuoden 2008 kesäolympialaisissa Pekingissä pronssia 500 metrin kajakkinelosessa. Vuoden 2004 kesäolympialaisissa Ateenassa hän oli sijoittunut siinä kuudenneksi.


title: Tim Lincecum

text: Timothy Leroy "Tim" Lincecum (s. 15. kesäkuuta 1984 Bellevue, Washington) on yhdysvaltalainen baseballpelaaja, joka pelasi kaudet 2007–2015 MLB-liigan San Francisco Giantsissa ja uransa viimeisen kauden 2016 Los Angeles Angelsissa. Hänen pelipaikkansa oli syöttäjä.


title: Tim Lincecum

text: Lincecum on kolminkertainen World Series -mestari.


title: Tim Lincecum

text: Ennen ammattilaisuraansa Washingtonin yliopistossa pelannut Lincecum on varattu kolmesti MLB:n varaustilaisuudessa. Chicago Cubs varasi hänet 58. kierroksella vuonna 2003, ja Cleveland Indians kaksi vuotta myöhemmin 42. kierroksella, mutta molemmilla kerroilla Lincecum valitsi yliopiston ammattilaiskenttien sijaan. Kolmannella kerralla vuonna 2006 San Francisco Giants varasi hänet ykköskierroksella, koko tilaisuuden kymmenentenä pelaajana.


title: Tim Lincecum

text: Lincecum voitti National Leaguen parhaalle syöttäjälle jaettavan Cy Young -palkinnon kahdesti peräkkäin, 2008 ja 2009. Lisäksi hänet valittiin tähdistöotteluun neljästi viiden ensimmäisen MLB-vuotensa aikana. Giantsissa Lincecum voitti kolmasti World Seriesin ja oli aina yksi avainpelaajista matkalla mestaruuteen.


title: Tim Lincecum

text: Giants ja Lincecum tekivät lokakuussa 2013 kahden vuoden mittaisen jatkosopimuksen, arvoltaan 35 miljoonaa dollaria.


title: Tim Lincecum

text: Lincecum tunnettiin omintakeisesta heittotekniikastaan sekä kevyestä ruumiinrakenteestaan. Hänen lempinimensä on "The Freak".


title: Vadym Slobodenjuk

text: Vadym Rostyslavovytš Slobodenjuk (, s. 17. maaliskuuta 1981 Rivne) on ukrainalainen yleisurheilija, joka kilpailee este-, maasto- ja kestävyysjuoksussa.


title: Vadym Slobodenjuk

text: Slobodenjuk voitti vuonna 2002 ensimmäisen maansa mestaruuden 3 000 metrin esteissä ja sijoittui matkalla kuudenneksi saman vuoden EM-kisoissa. Hän sai seuraavana vuonna Ukrainan-mestaruuskisoista kultaa paitsi 3 000 metrin estejuoksussa, myös maastojuoksun lyhyellä matkalla, mutta putosi päämatkallaan 3 000 metrin esteissä alkuerissä Pariisin MM-kisoissa. Slobodenjuk ei päässyt estejuoksussa ensimmäistä kierrosta pitemmälle myöskään vuoden 2004 olympialaisissa, mutta voitti lajissa kolmannen peräkkäisen maansa mestaruuden.


title: Vadym Slobodenjuk

text: Slobodenjuk voitti vuonna 2005 jälleen ulkoratojen Ukrainan-mestaruuden 3 000 metrin esteissä, jonka lisäksi hän sai sisäratojen maan mestaruuskisoissa kultaa sekä 3 000 metrin tasaiselta matkalta ja esteistä. Hän putosi estejuoksussa alkuerissä sekä Helsingin MM-kisoissa 2005 että vuoden 2006 EM-kilpailuissa. Slobodenjuk voitti viidettä kertaa ulkokenttien Ukrainan-mestaruuden 3 000 metrin estejuoksussa vuonna 2009.


title: Vadym Slobodenjuk

text: "Lähde: IAAF"


title: Dorota Kuczkowska

text: Dorota Kuczkowska (s. 21. heinäkuuta 1979 Varsova) on puolalainen meloja. Hän kilpaili vuoden 2008 kesäolympialaisissa Pekingissä ja sijoittui siellä 500 metrin kajakkinelosessa neljänneksi.


title: Dorota Kuczkowska

text: Kuczkowska on saanut ratamelonnan maailmanmestaruuskilpailuissa kerran hopeaa ja kahdesti pronssia.


title: Izabella Antonowicz

text: Izabella Antonowicz(-Szuszkiewicz) (s. 16. maaliskuuta 1942 Vilna) on entinen puolalainen meloja. Hän kilpaili 500 metrin kajakkikaksikossa kolmissa perättäisissä kesäolympialaisissa vuosina 1964–1972. Hän sijoittui kahdeksanneksi Tokiossa 1964, yhdeksänneksi Méxicossa 1968 ja kuudenneksi Münchenissä 1972. Hän meni naimisiin Władysław Szuszkiewiczin kanssa.


title: Kevin Hart

text: Kevin Hart (s. 6. heinäkuuta 1979 Philadelphia, Pennsylvania) on yhdysvaltalainen stand up -koomikko ja näyttelijä. Hän on näytellyt muun muassa "Scary Movie" -elokuvissa ja julkaissut viisi live-DVD:tä: "I'm A Grown Little Man" (2009), "Seriously Funny" (2010), "Laugh At My Pain" (2011), "Let Me Explain" (2013) ja "What Now" (2016).


title: Kevin Hart

text: Hart valittiin vuoden 2012 NBA:n tähdistöottelun yhteydessä pelatun julkkisottelun arvokkaimmaksi pelaajaksi. Hän pelasi Dwight Howardin valmentamassa voittajajoukkueessa.


title: Kevin Hart

text: Hart avioitui vuoden 2016 elokuussa malli Eniko Parrishin kanssa ja he odottavat poikalasta, jonka on määrä syntyä vuoden 2017 lopussa. Hartilla on edellisestä avioliitostaan Heaven ja Hendrix -nimiset lapset.


title: Ingenuino Dallagio

text: Ingenuino Dallagio (16. maaliskuuta 1910 Cortina d'Ampezzo – 1932 Cortina d'Ampezzo) oli italialainen mäkihyppääjä ja yhdistetyn hiihtäjä. Hän kilpaili vuoden 1932 talviolympialaisissa Lake Placidissa sijoittuen mäkihypyssä 16. ja yhdistetyssä 17. sijalle.


title: João Miranda Teixeira

text: João Miranda Teixeira (s. 1. joulukuuta 1935 Felgueiras) on portugalilainen roomalaiskatolinen piispa. Hänet vihittiin papiksi Porton hiippakuntaan 7. elokuuta 1960 ja nimitettiin sen vihkipiispaksi sekä Castellum Iabarin titulaaripiispaksi 13. toukokuuta 1983. Piispaksi vihkiminen seurasi 31. heinäkuuta. Pääkonsekraattorina toimi Júlio Tavares Rebimbas, jota avustivat António Ferreira Gomes ja Domingos de Pinho Brandão.


title: João Miranda Teixeira

text: Miranda Teixeira jäi eläkkeelle 7. lokakuuta 2011.


title: TP Formula

text: TP Formula on italialainen pikkuformulatalli, joka kilpailee nykyään Formula Abarth ja Italian F3 sarjoissa. Talli on kilpaillut myös Auto GP-sarjassa vuosina 2007-08 ja 2011.


title: Franciszek Sonik

text: Franciszek Sonik (17. syyskuuta 1885 – 27. marraskuuta 1957) oli puolalainen roomalaiskatolinen piispa. Hänet vihittiin papiksi 5. maaliskuuta 1911 ja nimitettiin Kielcen hiippakunnan vihkipiispaksi sekä Margumin titulaaripiispaksi 16. joulukuuta 1935. Piispaksi vihkiminen seurasi 24. helmikuuta 1936.


title: M. S. Subbulakshmi

text: M. S. Subbulakshmi (oik. Madhurai Shanmukhavadivu Subbulakshmi, s. 16. syyskuuta 1916 Madurai, Intia – 11. joulukuuta 2004 Chennai, Intia) oli intialaisen karnaattisen klassisen musiikin laulaja.


title: M. S. Subbulakshmi

text:
Subbulakshmin ensimmäinen levy ilmestyi hänen ollessaan vasta 10-vuotias.
Hän sai kotimaassaan jopa Mohandas Gandhin taholta erittäin suurta suosiota, ja oli myös muun muassa UNESCOn Kansainvälisen musiikkineuvoston kunniajäsen.


title: M. S. Subbulakshmi

text: Subbulakshmi on näytellyt muutamissa tamilielokuvissa nuoruudessaan. Hänen ensimmäinen elokuvansa "Sevasadanam" ilmestyi vuonna 1938 Subbulakshmin ollessa 21-vuotias. Elokuvassa hän esitti Sumathia.


title: Eugène Tremblay

text: Eugène Tremblay (s. 20. helmikuuta 1936) on kanadalainen roomalaiskatolinen piispa. Hänet vihittiin papiksi Québecin arkkihiippakuntaan 24. kesäkuuta 1962 ja nimitettiin sen vihkipiispaksi sekä Succuban titulaaripiispaksi 3. marraskuuta 1994. Piispaksi vihkiminen seurasi 6. tammikuuta 1995. Pääkonsekraattorina toimi Maurice Couture, jota avustivat Jean-Paul Labrie ja Marc Leclerc.


title: Eugène Tremblay

text: Tremblay sai 3. toukokuuta 2004 nimityksen Amosin piispaksi, jona hän toimi, kunnes jäi eläkkeelle 22. helmikuuta 2011.


title: Gilles Lemay

text: Gilles Lemay (s. 24. helmikuuta 1948) on kanadalainen roomalaiskatolinen piispa. Hänet vihki papiksi Québecin arkkihiippakuntaan Laurent Noël 18. kesäkuuta 1972, ja hänet nimitettiin sen vihkipiispaksi sekä Egugan titulaaripiispaksi 11. helmikuuta 2005. Piispaksi vihkiminen seurasi 10. huhtikuuta. Pääkonsekraattorina toimi Marc Ouellet, jota avustivat Jean-Pierre Blais ja Eugène Tremblay.


title: Gilles Lemay

text: Lemay sai 22. helmikuuta 2011 nimityksen Amosin hiippakunnan piispaksi, joksi hänet asetettiin 15. huhtikuuta.


title: Gérard Drainville

text: Gérard Drainville (20. toukokuuta 1930 – 11. toukokuuta 2014) oli kanadalainen roomalaiskatolinen piispa. Hänet vihittiin papiksi 30. toukokuuta 1953 ja nimitettiin Amosin hiippakunnan piispaksi 19. huhtikuuta 1978. Piispaksi vihkiminen seurasi 12. kesäkuuta. Pääkonsekraattorina toimi Maurice Roy, jota avustivat Gaston Hains ja René Audet.


title: Gérard Drainville

text: Drainville erosi tehtävistään 3. toukokuuta 2004.


title: Benjamin Pirkkiö

text: Benjamin Pirkkiö (s. 1979 Rovaniemi) on suomalainen painonnostaja ja varsinkin nuorten sarjoissa yksi menestyksekkäimpiä nostajia Suomessa. Hän edusti Rovaniemen Reipasta.


title: Benjamin Pirkkiö

text: Benjaminin suurimpia saavutuksia urallaan oli vuoden 1999 Savannahin nuorten MM-kilpailut. 94 kilogramman sarjassa nostettu 360 kg:n yhteistulos oikeutti Pirkkiön pronssimitalille. Yhteistulos koostui 160 kg:n tempauksesta ja 200 kg:n työnnöstä. Työntö ja yhteistulos olivat uusia Suomen ennätyksiä. Lisäksi Pirkkiö voitti kultaa 16-vuotiaiden EM-kisoissa 300 kg:n yhteistuloksella vuonna 1996, sekä hopeaa nuorten EM-kilpailuissa 1999.


title: Benjamin Pirkkiö

text: Pirkkiö voitti Suomen mestaruuden kahdeksan kertaa peräkkäin vuosina 1996–2004. Hänen kisaennätyksensä ovat 162,5 kg tempauksessa, 202,5 kg työnnössä ja 362,5 kg yhteistuloksessa. Hänellä on myös hallussaan 10 Suomen ennätystä.


title: Benjamin Pirkkiö

text: Pirkkiölle aiottiin tehdä doping-testi vuonna 2000, mutta Pirkkiö ei ollut saavutettavissa doping-testiin seurauksella, että hänelle määrättiin kahden vuoden kilpailu- ja toimitsijakielto. Pirkkiö valitti päätöksestä ja testausepäselvyyksien takia kilpailukielto kumottiin. Pirkkiö tuomittiin vuoden 2004 painonnoston EM-kisoissa kiellettyjen dopingaineiden käytöstä kilpailukieltoon. Pirkkiö kärähti uudelleen norandrosteronin käytöstä vuoden 2007 SM-kisoissa ja hänet tuomittiin elinikäiseen toimintakieltoon. Vuonna 2015 Suomen Painonnostoliitto lyhensi Pirkkiön kansallisen toimintakiellon kahdeksan vuoden pituiseksi ja hän vapautui toimintakiellosta 15. toukokuuta 2015.


title: Benjamin Pirkkiö

text: Benjamin Pirkkiön veljet Jaarli Pirkkiö ja Samuli Pirkkiö ovat myös menestyneitä SM-tason painonnostajia ja arvokisaedustajia.


title: Vladimir Iliev

text: Vladimir Iliev (; s. 17. maaliskuuta 1987 Trojan) on bulgarialainen ampumahiihtäjä. Hän edustaa seuratasolla Ajaks Trojania.


title: Vladimir Iliev

text: Iliev oli mukana MM-kisoissa ensimmäistä kertaa vuonna 2007, jolloin hän oli muun muassa normaalimatkan 63:s. Hän teki debyyttinsä maailmancupiin kaudella 2006–2007 ja sai toistaiseksi parhaan sijoituksensa Nové Měston sprinttiosakilpailussa kaudella 2016–2017, jolloin hän oli viides. Pyeongchangin MM-kisoissa 2009 Iliev sai siihen asti parhaan henkilökohtaisen sijoituksensa oltuaan 32:s normaalimatkalla. Hän kilpaili vuoden 2010 olympialaisissa, joissa hän oli sprintissä 83:s ja normaalimatkalla 79:s, minkä lisäksi hän hiihti maansa kuudenneksitoista sijoittuneessa viestijoukkueessa. Iliev sijoittui MM-kilpailuissa 2012 normaalimatkan 16:nneksi. Kontiolahden MM-kilpailuissa 2015 hän saavutti parhaat arvokisasijansa oltuaan kahdeksas sprintissä ja kuudes takaa-ajossa. Oslon MM-kilpailuissa 2016 hän oli sprintissä kymmenes. Hochfilzenin MM-kilpailuissa 2017 hän sijoittui sprintissä 13:nneksi.


title: Vladimir Iliev

text: Iliev on saavuttanut EM-kilpailuissa kultaa sprintissä 2017 sekä pronssia normaalimatkalla 2015 ja yhteislähtökilpailussa 2016. Rulla-ampumahiihdon MM-kilpailuissa hän on saanut kultaa sprintissä ja hopeaa sekaviestissä 2015 sekä pronssia sprintissä 2007 ja 2011.


title: Jean-Pierre Blais

text: Jean-Pierre Blais (s. 21. toukokuuta 1949) on kanadalainen roomalaiskatolinen piispa. Hänet vihki papiksi Québecin arkkihiippakuntaan Laurent Noël 11. toukokuuta 1974, ja hänet nimitettiin sen vihkipiispaksi sekä Tinumin titulaaripiispaksi 3. marraskuuta 1994. Piispaksi vihkiminen seurasi 6. tammikuuta 1995. Pääkonsekraattorina toimi Maurice Couture, jota avustivat Jean-Paul Labrie ja Marc Leclerc.


title: Jean-Pierre Blais

text: Blais sai 12. joulukuuta 2008 nimityksen Baie-Comeaun hiippakunnan piispaksi, joksi hänet asetettiin 11. maaliskuuta 2009.


title: Maurice Couture

text: Maurice Couture (3. marraskuuta 1926 – 19. tammikuuta 2018) oli kanadalainen roomalaiskatolinen arkkipiispa. Hänet vihittiin Religieux de Saint Vincent de Paulin papiksi 17. kesäkuuta 1951 ja nimitettiin Québecin arkkihiippakunnan vihkipiispaksi sekä Talaptulan titulaaripiispaksi 17. heinäkuuta 1982. Piispaksi vihkiminen seurasi 22. lokakuuta. Pääkonsekraattorina toimi Louis-Albert Vachon, jota avustivat Lionel Audet ja Jean-Paul Labrie.


title: Maurice Couture

text: Couture sai 1. joulukuuta 1988 nimityksen Baie-Comeaun piispaksi, joksi hänet asetettiin 13. tammikuuta 1989. Hänet nimitettiin 17. maaliskuuta 1990 ja asetettiin 1. toukokuuta Québecin arkkipiispaksi. Hän jäi eläkkeelle 15. marraskuuta 2002.


title: Maurice Couture

text: Couturesta tehtiin Ordre national du Québecin "grand officier" vuonna 2003.


title: Lisa Magdalena Agerer

text: Lisa Magdalena Agerer (s. 1. marraskuuta 1991) on italialainen alppihiihtäjä.


title: Lisa Magdalena Agerer

text: Agerer voitti hopeaa nuorten MM-kilpailujen suurpujottelussa Crans Montanassa 2011. Kaudella 2010–2011 hän voitti Eurooppa-cupin suurpujottelucupin ja kaudella 2011–2012 kokonaiscupin, syöksylaskucupin sekä suurpujottelucupin.


title: Lisa Magdalena Agerer

text: Agerer kilpaili alppihiihdon maailmancupissa ensimmäisen kerran Söldenissä lokakuussa 2009. Maailmancupin pisteille hän pääsi ensimmäisen kerran Aspenin suurpujottelussa marraskuussa 2011 oltuaan 17:s. Parhaimmillaan Agerer on sijoittunut maailmancupissa seitsemänneksi Åren suurpujottelussa maaliskuussa 2012.


title: Lionel Audet

text: Lionel Audet (22. toukokuuta 1908 – 10. elokuuta 1989) oli kanadalainen roomalaiskatolinen piispa. Hänet vihittiin papiksi Québecin arkkihiippakuntaan 8. heinäkuuta 1934 ja nimitettiin sen vihkipiispaksi sekä Thibariksen titulaaripiispaksi 28. helmikuuta 1952. Piispaksi vihkiminen seurasi 1. toukokuuta. Audet osallistui Vatikaanin toiseen kirkolliskokoukseen. Hän jäi eläkkeelle 26. maaliskuuta 1983.


title: Jean Gagnon

text: Jean Gagnon (21. toukokuuta 1941 Saint-Joseph-de-Lauzon – 23. joulukuuta 2016) oli kanadalainen roomalaiskatolinen piispa. Hänet vihittiin papiksi Québecin arkkihiippakuntaan 4. kesäkuuta 1966 ja nimitettiin sen vihkipiispaksi sekä Lamdian titulaaripiispaksi 4. joulukuuta 1998. Piispaksi vihkiminen seurasi 19. maaliskuuta 1999. Pääkonsekraattorina toimi Maurice Couture, jota avustivat Clément Fecteau ja Raymond Dumais.


title: Jean Gagnon

text: Gagnon sai 15. marraskuuta 2002 nimityksen Gaspén piispaksi.


title: Raymond Dumais

text: Raymond Dumais (4. kesäkuuta 1950 – 19. lokakuuta 2012) oli kanadalainen roomalaiskatolinen piispa. Hänet vihittiin papiksi 26. kesäkuuta 1976 ja nimitettiin Gaspén hiippakunnan piispaksi 27. joulukuuta 1993. Piispaksi vihkiminen seurasi 20. toukokuuta 1994. Pääkonsekraattorina toimi Bertrand Blanchet, jota avustivat Joseph Paul Pierre Morissette ja Joseph Gilles Napoléon Ouellet.


title: Raymond Dumais

text: Dumais erosi tehtävistään piispana 21. heinäkuuta 2001. Hän pyysi itse vapauttamistaan pappeudesta naimisiinmenoaikeidensa vuoksi.


title: Bertrand Blanchet

text: Bertrand Blanchet (s. 19. syyskuuta 1932) on kanadalainen roomalaiskatolinen arkkipiispa. Hänet vihittiin papiksi Chicoutimin hiippakuntaan 20. toukokuuta 1956 ja nimitettiin Gaspén hiippakunnan piispaksi 21. lokakuuta 1973. Blanchet'n konsekroi piispaksi Maurice Roy 8. joulukuuta 1973 Louis Joseph Jean Marie Fortierin ja Joseph Gilles Napoléon Ouellet'n avustamana.


title: Bertrand Blanchet

text: Blanchet sai 16. lokakuuta 1992 nimityksen Rimouskin arkkipiispaksi, jona hän toimi, kunnes jäi eläkkeelle 3. heinäkuuta 2008.